Давид Де Хеа: «Фергюсон даврида АПЛ бош соврини учун курашгандим. Кўп вақт ўтди, «МЮ» бу сафар имкониятни қўлдан чиқармаслиги керак»\nМЮДавид Де Хеа\n«Манчестер Юнайтед» голкипери Давид Де Хеа манчестерликларнинг Англия Премьер-лигаси жорий мавсумидаги чемпионлик имконияти ҳақида гапирди.\n«Алекс Фергюсон даврида АПЛ бош соврини учун курашгандим. Ўшандан кейин фақат бир неча марта чемпионлик учун кураша олдик, холос. Аммо охирги йилларда бу мақсаддан узоқ эдик. Орадан кўп вақт ўтиб, ниҳоят бу мавсум чемпионлик учун курашаяпмиз. Биз бу сафарги имкониятни қўлдан чиқармаслигимиз керак.\n«МЮ» ҳар ўйинга пухта тайёрланиб, фақат ғалаба учун ўйнаши шарт. Фикримча, жисмонан ва руҳан кучли бўлсак, Премьер-лига ғолиблиги учун кураша оламиз», - дейди «МЮ»нинг испаниялик футболчиси.\nМаълумот учун, «МЮ» бугун, 12 январь куни АПЛ 1-тур қолдирилган ўйини доирасида «Бёрнли» меҳмони бўлади. Учрашув соат 01:15да бошланади. Ушбу баҳсдаги ғалаба «МЮ»ни навбатдаги тур доирасидаги «Ливерпуль» билан ўйин олдидан пешқадамга айлантириш мумкин.


Янгиқўрғондаги аҳоли эътирозларига сабаб бўлаётган йўллар қачон таъмирланади? | O'zLiDeP\nЯнгиқўрғондаги аҳоли эътирозларига сабаб бўлаётган йўллар қачон таъмирланади?\nЖорий йил февраль ойларида O‘zLiDeP Наманган вилоят Кенгаши вакиллари ҳамда маҳаллий Кенгаш депутатларидан иборат ишчи гуруҳ аъзолари Янгиқўрғон туманидаги “Ҳуррият” маҳалласида бўлиб, аҳоли билан юзма-юз мулоқот қилган эди.\nУчрашувларда ҳудуд аҳолиси ўзларини қийнаётган муаммолардан ташқари, кўпчилик манфаатига хизмат қиладиган йўлларни таъмирлаш, электр энергияси ва ичимлик суви таъминотини яхшилаш, тадбиркорликни ривожлантириш, кредит ажратиш, таълим, уй-жой соҳасидаги мурожаатлари билан қатнашган эди.\nМасалан, “Сангистон” ва “Пахтачи” кўчасида яшовчи фуқаролар маҳалланинг марказий қатнов йўллари таъмирталаб аҳволга келиб қолганини айтиб, бу масалада ишчи гуруҳ аъзоларидан амалий ёрдам сўраган эди. Унинг мурожаатини халқ депутатлари туман кенгашидаги O‘zLiDeP депутатлик гуруҳи аъзоси Фарида Исматуллаева ўз зиммасига олиб, ечими бўйича туман йўллардан фойдаланиш унитар корхонаси раҳбари Р.Зиёвиддиновга сўров юборган эди.\n“Аҳоли мурожаатлари бўйича шу вақтнинг ўзидаёқ, Янгиқўрғон туман йўллардан фойдаланиш унитар корхонасига депутатлик сўрови юборган эдик. Лекин мазкур ташкилотдан келган жавоб хатида бу кўчаларнинг ҳақиқатдан ҳам таъмирталаблиги эътироф этилиб, йўлларни таъмирлаш ишлари Жаҳон тараққиёт банки маблағи ҳисобидан молиялаштирилаётгани айтилган. Шунингдек, қачонки, лойиҳа смета ҳужжатлари тайёр бўлса ва маблағ ажратилса, юқоридаги кўчалар давлат дастури асосида таъмирланиши таъкидланган”, – дейди халқ вакили Ф.Исматуллаева.\nАнглаганингиздек, Жаҳон тараққиёт банки бу йил маблағ ажратмайди. Кўчалар эса бу йил таъмирланмайди ҳисоб. Буни ишонч билан айтаётганимиз сабаби, аввал ҳам туман йўллардан фойдаланиш корхонаси бошқа бир депутат сўровига ҳам ҳудди шундай жавоб берган.\nШу ўринда бир савол туғилади. Хўш, энди бу йўллар қачон таъмирланади? Майли, 20-30 километрлик йўл бўлганда тушунардик, лекин гап бор-йўғи 2-3 км. йўл ҳақида кетяпти. Наҳотки арзимаган шу йўлни таъмирлаб қўйиш шунча қийин бўлса?\nМутасаддилардан ушбу йўл масаласида тушунтириш беришади, деб умид қиламиз.


Ўзбекистон ва Тожикистон аҳолиси АҚШга хайрихоҳроқ\n20 октябр 2020, Тошкент вақти: 08:40\nГэллап хизмати сўровига кўра, Барак Обама иқтидорга келганидан буён ўзбекистонликларда АҚШ лидерларига бўлган ишонч ортган.\nСўнгги сўровга кўра¸ ўзбек ва тожиклар АҚШ раҳбарияти фаолиятини қўшниларига нисбатан ижобий баҳолайди.\nГэллап хизмати ва Меридиан халқаро марказининг “АҚШнинг глобал лидерлиги 2010” номли қўшма дастури доирасида ўтказилган ижтимоий сўров натижалари ана шундан далолат беради.\nСўров натижаларига мувофиқ, Ўзбекистонда сўралганларнинг 47 фоизи АҚШ лидерлари фаолиятига ижобий баҳо берган, 18 фоизи эса Вашингтон расмийлари фаолиятини маъқулламасликларини билдирган, респондентларнинг 36 фоизи бу саволга жавоб беролмаслигини айтган.\nТожикистонда ҳам сўралганларнинг 47 фоизи АҚШ раҳбарияти фаолиятини маъқуллаган, 28 фоизи эса маъқулламаган, 25 фоизи эса бу борада бирор фикр билдира олмаслигини айтган.\nҚозоғистонлик респондентларнинг 42 фоизи расмий Вашингтон ҳатти-ҳаракатларини ижобий баҳолашларини айтсалар, 15 фоизи Қўшма Штатлар лидерлари фаолиятидан норози эканини билдирганлар. Шунингдек, Қозоғистонда сўралганларнинг 43 фоизи бу ҳақда мулоҳаза билдирмасликни маъқул кўрганлар.\nМарказий Осиёда АҚШ раҳбарияти фаолиятига ижобий баҳо берувчилар сони энг кам мамлакат Қирғизистон бўлди. Чунончи, Қирғизистонда сўралганларнинг 30 фоизигина Қўшма Штатлар раҳбарлари фаолиятини ижобий баҳолашини, 26 фоизи эса салбий баҳолашини айтган. Сўралганларнинг 45 фоизи эса бу борада бирор фикр билдиролмаган.\nГэллап хизмати маълумотларига кўра, ўтган йили Туркманистонда сўров ўтказилмаган. Бироқ 2009 йилда ўтказилган сўровда сўралганларнинг 61 фоизи АҚШ лидерлари фаолиятини ижобий баҳолаб, минтақа давлатлари орасида биринчи ўринни эгаллаганди.\nШундай қилиб, 2010 йилда ўтказилган тадқиқотлар сўнгги уч йил мобайнида минтақанинг Тожикистон, Ўзбекистон ва Қозоғистонда америкалик лидерларнинг ижобий имижи мустаҳкамлангани, Қирғизистонда эса бунинг акси бўлганини кўрсатди.\nДейлик, Ўзбекистонда АҚШ лидерларининг ижобий рейтинги 2008 йилда 22 фоиз, 2009 йилда 41 фоиз, 2010 йилда эса 47 фоизга тенг бўлган.\n“Қўшма Штатларга нисбатан жаҳон аҳли муносабатининг кучли барометри” ҳисобланмиш “АҚШнинг глобал лидерлиги” лойиҳаси бўйича ижтимоий сўров ҳар йили дунёнинг 100 дан ортиқ мамлакатида ўтказилади\nМазкур сўровда ҳар бир мамлакатдан 15 ва ундан юқори ёшдаги қарийб минг нафар фуқаро иштирок этади.\nЛойиҳа доирасидаги сўровлар 2007 йилдан буён ўтказиб келинади.


Испания профессионал футбол лигаси Неймарнинг “ПСЖ”га трансферини блоклаб қўйди\n08:34 / 02.08.2017\nЛига раҳбарияти бразилияликнинг шартномасидаги бир бандни фаоллаштириш имкониятини блоклашга қарор қилган. Бу банд Неймар отасининг клуб билан ўзаро тортишуви сабабли унга бошқа клубга 222 млн еврога ўтиш имконини беради. Неймар отаси 2016 йил ёзда амалга оширилган, футболчи шартномасини 2021 йил ёзигача узайтириш келишувига кўра, “Барса”дан 26 млн евро гонорар олиши керак эди. Бироқ каталон клубида футболчи шартноманинг охиригача клубда ўйнамаса, унинг отасига берилиши керак бўлган бутун суммани тўлашни исташмаяпти. Агар футболчи қолса, унда барча пуллар унинг отаси ҳисоб рақамига ўтказилади, аксинча эса томонлар судлашишига тўғри келади.\nБундан ташқари, Тебас “ПСЖ” молиявий фэйр-плей қоидасини бузмай, Неймар учун 222 млн евро тўлай олишини тушунмаяпти. Айни вақтда футболчи трансфери музлатиб қўйилган.


Ўзбекистон супермаркетларида ультра-эртаги (ёш) картошканинг нархи тез пасаймоқда • EastFruit\nБош саҳифа › Янгиликлар › Ўзбекистон супермаркетларида ультра-эртаги (ёш) картошканинг нархи тез пасаймоқда\nЎзбекистон супермаркетларида ультра-эртаги (ёш) картошканинг нархи тез пасаймоқда\nМуаллиф: EastFruit 3 Mar 22 2 Mar 22 089\nҚарийб ўн кундан бери Тошкент шаҳридаги супермаркетларда плёнка остида етиштирилган ультра-эртаги (ёш) картошка сотилмоқда. Ушбу картошка 2021 йилнинг ноябрь-декабрь ойларида экилган бўлиб, унинг ҳосили йиғим-терими республиканинг жанубий ҳудуларида 2022 йилнинг 10-15 февраль кунлари бошланган.\nEastFruit таҳлилчилари ушбу маҳсулот нархи тез пасайиб бораётганига эътибор қаратишмоқда. 2022 йил 21 февраль куни “Макро” супермаркетлар тармоғининг Тошкентдаги бир нечта дўконида чакана нархи 1 кг учун 23 000 сўмдан ультра-эртаги (ёш) картошка сотувга чиқди. Икки кундан кейин худди шу тармоқда унинг нархи 1 кг учун 20 000 сўмга, яъни, 13 фоизга пасайди.\n2022 йилнинг 26 февраль куни яна бир супермаркетлар тармоғи – “Korzinkа”нинг Тошкентдаги бир нечта дўконида чакана нархи 1 кг учун 16 000 сўмдан ультра-эртаги (ёш) картошка сотувга чиқди.\nШундай қилиб, ушбу картошка турининг нархи Тошкент шаҳри дўконларида сотувга чиққан кундан бошлаб, беш кун ичида – 2022 йилнинг 21 февралидан 26 февралига қадар 1 кг учун 23 минг сўмдан 16 минг сўмга, яъни, 30 фоизга арзонлашди.\nАввалроқ EastFruit 2021 йилнинг ноябрь-декабрь ойларида ушбу ультра-эртаги картошканинг экин майдонлари ўзгаришсиз қолгани ҳақида ёзган эди. 2021 йилнинг декабрь ойи бошидан 2022 йилнинг февраль ойи охирига қадар Ўзбекистонда об-ҳаво аномалиялари кузатилмагани боис, ўта эртапишар картошка ҳосилдорлиги ўтган йиллар даражасида бўлиши кутилмоқда. Фақат бу картошка оммавий бозор учун муҳим аҳамиятга эга эмас, чунки, одатда, ушбу маҳсулот юқори нархда ва нисбатан кичик миқдорда сотилади.


ОАВ: ИШИД террорчилари Европага кимёвий ҳужум қилишни режалаштирмоқда\nИШИД террорчилик ташкилоти жангарилари Европага янги кимёвий ҳужум уюштириш мақсадида шундай қурол устида иш олиб бормоқда. Бу ҳақда Марокаш терроризмга қарши кураш хизмати раҳбари Абдулҳақ Хиам The Sun нашрига берган интервьюсида баёнот берган.\nХиамнинг билдиришича, унинг хизмати ўтган йили Марокашда ташкилотнинг 25та митти гуруҳларини йўқ қилган. Бундан ташқари, шу йилнинг февраль ойида амалга оширилган махсус амалиётлар чоғида иприт гази қолдиғи қўлга киритилган. Кейинроқ аниқланишича, ушбу гуруҳ Марокашнинг тўртта шаҳрида кимёвий хуружни режалаштирган.\n"ИШИД бу усулдан Буюк Британия ва Европа Иттифоқининг бошқа мамлакатларида ҳам фойдаланиши мумкинлиги айтилган. Ташкилот қошида худкуш болалар бўлинмаси борлиги ҳам айни пайтда сир эмас. Шундай экан, улардан Европадаги ҳужумларда фойдаланилса, ажабланмайман. Кимёвий қуролга келсак, террорчилар уни осонгина ясашларига гувоҳ бўлганмиз", — деб айтган Хиам суҳбат чоғида.\nУнинг қайд этишича, Марокаш террорчилари ёнидан топилган ва иприт ишлаб чиқариш учун лозим бўлган моддаларни Европа дўконларида бемалол харид қилиш мумкин. Жангарилар эса бундан ғаразли ниятларида фойдаланмайди, деб ҳеч ким кафолат бермайди.\nБундан аввалроқ, Пентагон маъмурияти, Америка махсус хизматлари томонидан ИШИДнинг кимёвий қурол ишлаб чиқариш бўйича бош мутахассиси қўлга олинганини тасдиқлаган эди.


Тожикистон ҳукумати сайёҳлар учун ҳожатхона қуради\n21 январ 2018, Тошкент вақти: 17:18\nТожикистон ҳукумати чет эллик сайëҳларни жалб қилиш ва уларга қулайлик яратиш ниятида магистраль йўлларнинг ҳар эллик километрида ҳожатхона ва ҳар юз километрида эса кичик меҳмонхона қуришни режалаштирмоқда.\nТожикистондаги катта автомобиль йўллари бўйлаб ҳожатхона ва меҳмонхоналар қуриш тадбири давлат дастурига киритилган бўлиб, бу ишлар 2017 йилгача якунланиши керак.\nТожикистон сайёҳлик ташкилотлари анжумани раиси Фаттоҳ Файзуллоевнинг айтишича, айни пайтда бир қанча сайёҳлик ташкилотлари Душанбе-Хўжанд автомагистрали бўйлаб ана шундай инфратизимлар қуриш учун муносиб жой изламоқда.\n“Биз Душанбе-Хўжанд ва Душанбе Кўлоб автомобиль йўлларининг ҳар 50 километрида биттадан ҳожатхона қуришимиз керак. Бу нафақат хорижий сайёҳлар учун, балки ўзимизнинг ватандошлар учун ҳам керак. Шунингдек, ҳар юз километрда бунёд қилинадиган меҳмонхоналар ҳам сайёҳларнинг бемалол ювиниб, дам олиши учун қулайлик яратади”, деди Фаттоҳ Файзуллоев.\n“Араб сайёҳлари ҳожатхона топишолмади”\nТожикистонга сафар қилган баъзи хорижий сайёҳлар ўз хотираларида ҳожатхона тополмаганидан шикоят қилишади.\nТожикистоннинг Покистондаги элчиси Зубайдулло Саидов Душанбедаги йиғилишлардан бирида, пойтахтдан Ҳулбук қалъасига боришган араб сайёҳлари уч соат давомида йўл бўйида ҳожатхона тополмаганидан шикоят қилгани ҳақида гапирган эди.\n“Меҳмонлар 400 километрдан ортиқ йўл юриб, ҳожатини чиқариш учун йўлда бирорта ҳожатхона топа олмадилар”, деди Зубайдов.\n"Ошхоналар ҳолига маймунлар йиғлайди"\nТожикистонлик гидлардан бири Нарзулло Сарадбекпурнинг айтишича, катта автомобиль йўллари бўйлаб дуруст овқатланадиган ошхона ва тоза ҳожатхоналар йўқлигидан хорижлик сайёҳлар азият чекади ва бу Тожикистон обрўсига путур етказади.\n“Бир неча кун аввал хорижлик сайёҳларни тоғли Бадахшонга олиб бордим. Аксарият ошхоналарда санитария қоидаларига умуман риоя қилинмайди. Ҳожатхоналар ҳақида гапирмасам ҳам бўлади”, деди йўл бошловчи.\nУнинг айтишича, сафар давомида бу ошхоналарда овқатланган 18 сайёҳдан 10 нафарининг қорни оғриб қолган.\nТожикистонда ҳожатхонларнинг етишмаслигини биргина сайёҳлар ҳис қилишмайди. Аксарият мактабларнинг ҳожатхоналари ҳам жуда хароб аҳволда.\nЮНИСЕФ тадқиқотига кўра, Тожикистондаги мактабларнинг юздан 45 фоизида ичимлик суви йўқ, 83 фоиз мактаблардаги ҳожатхоналарнинг ҳолати жуда ёмон ёки умуман йўқ.\nЮНИСЕФ сўнгги ўн йилда Тожикистон мактабларида 348 та ҳожатхона қурган ва уларнинг қарови маҳаллий ҳокимият ва мактаблар раҳбарияти зиммасига юклатилган эди.\nБироқ маҳаллий ҳокимият бу ҳожатхоналарнинг санитария ҳолатларига эътибор бермай қўйди ва натижада уларнинг аксарияти ишдан чиқиб бормоқда.


☪ ЖАННАТГА ОШИҚЛАР ☪ — Обсуждаемые темы | OK.RU\n☪ ЖАННАТГА ОШИҚЛАР ☪\nNews FeedTopics 7 110Photos 8 408Videos 621Participants 88 488\nlast comment today at 11:00\nҚазо намози ҳақида савол жавоблар... – Бир киши бир намозни узр сабабли ўз вақтида ўқимаса, нима қилади? – Сўнгра қазо қилиб ўқийди. – Бир кишининг бир намози қазо бўлиб, иккинчи намознинг вақти кириб қолса, у киши қайси намозни ўқийди, яъни аввал қазо намозни ўқийдими ёки вақти кирган намозни ўқийдими? Масалан, пешин намози қазо бўлиб, ҳануз қазосини ўқимай, аср намозининг вақти кириб қолса, аввал пешин намозининг қазосини ўқийдими ёки асрни ўқийдими? – Умрида намозларни беш мартадан ортиқ қазо қилмаган киши бўлса, аввал қазо бўлган намозни ўқиб, ундан сўнг вақти кирган намозни ўқиши фарздир. Қазо бўлган намозни ўқимасдан вақти кирган намозни ўқиши дуруст эмас. Аммо умри давомида беш намоздан ортиқ қазо қилган кишидан бу тартиб соқитдир. Яъни, унга тартиб фарз эмас, у тартиб эгаси эмас. Демак, у киши хоҳласа, қазо бўлган намозни аввал ўқийди. – Тартиб соқит бўлмаган киши қазо намозни эсдан чиқариб, вақти кирган намозни ўқиса, намози тамом бўлмасдан қазо бўлган намози эсига тушса, ўқиб турган намози бузиладими? – Бузилади. – Вақти кирган намозни ўқиб тамом қилгандан сўнгра қазо қилган намози эсига тушса, ўқилган намози дуруст бўладими? – Дуруст бўлади, бошқатдан ўқиш лозим эмас. – Қазо бўлган намозга машғул бўлса, кейинги намознинг вақти чиқиб кетиш хавфи бўлса, аввал қайси намозни ўқийди? – Аввал вақти кирган намозни ўқийди, қазо намозни ундан кейин ўқийди. – Узрсиз бирор намозни ўз вақтида ўқимасдан қазога қолдириш дуруст бўладими? – Дуруст бўлмайди, ниҳоятда улуғ гуноҳлардандир. – Бир куннинг беш вақт намози қазо бўлса, аввал қайсини қазо қилади? – Бомдод намозидан бошлаб то хуфтон намозигача ўз тартибида қазо қилади. – Қазо бўлган намознинг фақат фарзини ўқийдими ёки суннатни ҳам ўқийдими? – Фақат фарзини ўқийди, суннатини ўқимайди, лекин бомдод намози қазо бўлган бўлса, пешин вақти кирмасдан қазосини ўқиса, у вақтда бомдоднинг суннатини ҳам қазо қилади. – Витр намози вақтида ўқилмаса қазо қилинадими? – Қазо қилинади. – Жума ва ҳайит намозлари-чи? – Қазо қилинмайди. Жумани ўқимай қолган киши ўрнига пешин намозини ўқийди. Аммо ҳайит намозини қазо ҳам қилмайди ва ўрнига ўқиладиган намоз ҳам йўқ. – Бомдод намози, шом намози ва хуфтон намози қазо қилинганда аввалги икки ракатлар овоз чиқариб ўқиладими ёки ичида ўқиладими? – Ушбу намозлар жамоат билан қазо қилинса, овоз чиқариб ўқиш имомга вожибдир. Ёлғиз қазо қилувчига ичда ўқиш вожибдир. #bilmasvoy\nNamoz o'qib ko'nglimizni ovut – Namoz o'qib ko'nglimizni ovut from Не указан\nBomdodni Qazo qolgan va Qazon – Bomdodni Qazo qolgan va Qazon from Не указан\n@Abdulloh_Buhoriy – Namoz o'qimagan kofir bo'ladimi? from Не указан\n000 1BE NAMOZ – 000 1BE NAMOZ from Не указан\nQobiljon qori – namoz haqida from namoz\nlast comment today at 10:51\n2007 йилги воқеа... Хайрулло Хамидов аёллари бошда румол билан бозорга борса, Сотувчи ўшликмисиз дебди. Йўқ, Қирғизистоннинг Ўш шаҳридан эмасман Ўзбекистонликман деса... ҳаа , ўшда ҳамма шунақа ҳижоб ўрайдида деб ҳайратланганмуш... шундан таъсирланиб ёзган шеърлари : Бир шеър ёзай чиқиб кетсин ичимдаги аламим, Ёзмай десам дод солмоқда қўлда туриб қаламим. Англамадим бу нималар, Шайтон куйин чалганми. Исломга хос муслималар фақат Ўшда қолганми? Ё, Хадича онамиздан мерос қолган у, одат, Бошда рўмол хиджобини ор деб билади фақат, Хамза ёққан хижоблари бир умрга ёнганми, Ислом суйган мусълималар ёлғиз Ўшда қолганми, Ҳавас қилинг бориб синглим Ўшни боққан қизини, Кўрса фақат танмаҳрами кўрар бўйин юзини, Айтинг ёки қолган аёл ўз динидан тонганми, Жаннатларни Ҳур меваси ёлғиз Ўшда қолганми. Аёл номга арзийди-у тушурмас номига доғ. Кўтаради Эр орини Ўш тоғидан баландроқ. Аравон-у, Навқотига Аллоҳ назар солганми, Ўзбек деса арзугулик аёл фақат Ўшда қолганми. Яратганга айтар ёлғиз агар бўлса арзини, Қиёматга қолдирмайди тирик бўлса қарзини, бажаради бешвақт намоз суннатини фарзини, Хавас қилинг бориб синглим унинг турмиш таързини. Устозим деб Исломини таълимини олганми, Ойишалар-у , Хадичалар фақат Ўшда қолганми. Нима дейсиз ёздим тўғри Ўш қизига атаб шеър, Ор кўрмаган ойимчалар ортимдан не-деса дер, Хавас қилдим мусофирда юриб Ойнинг юзига, Таъзимдаман рахмат дейман Ўшни боққан қизига ... #bilmasvoy\nNashid – Qayda xijob from 123\nHolislik – xijab from Не указан\n085 Xijobli qizlar – 085 Xijobli qizlar from Не указан\n092 Xijobli ayol – 092 Xijobli ayol from Не указан\n#Билишимиз_зарур_бўлган_илм... Ассалому алайкум гуруҳимизнинг азиз иштирокчилари... Бугундан бошлаб, ҳар куни Узб вақти билан соат 19:00- да пайғамбаримиз Муҳаммад соллаллоҳу алайҳи вассалламдан ривоят қилинган саҳиҳ ҳадислардан ёзиб борамиз, илтимос эринмасдан ҳадисни ва унинг шарҳларини ўқиб боринг, дўстларингизга улашинг, ўзингизга сақлаб олинг, класс босинг. Сиз класс боссангиз бу мавзу бошқаларга ҳам осон тарқайди ва бу учун сизга ҳам савоб бор... 1-ҳадис. Амаллар ниятларга қараб эътибор қилинади 2-ҳадис. Ислом, иймон ва эҳсон 3-ҳадис. Ислом рукнлари ва буюк асослари 4-ҳадис. Инсоннинг яралиш босқичлари ва унинг хотимаси 5-ҳадис. Ёмонлик ва бидъатларни рад этиш 6-ҳадис. Ҳалол ва ҳаром 7-ҳадис. Дин насиҳатдир 8-ҳадис. Мусулмоннинг ҳурмати 9-ҳадис. Енгиллаштирингиз, оғирлаштирмангиз! Итоат ва ҳалимлик нажотга бошлайди 10-ҳадис. Ҳалол-покиза юрган кишининг амали мақбулдир! 11-ҳадис. Шубҳали нарсаларни тарк этмоқ 12-ҳадис. Фойдали нарсалар билан машғул бўлиш 13-ҳадис. Иймон ва Ислом биродарлиги 14-ҳадис. Мусулмон кишининг қони тўкилмайди 15-ҳадис. Фақат яхши сўзларни сўзламоқ, меҳмон ва қўшни ҳаққига риоя этмоқ иймоний хислатлардандир 16-ҳадис. Ғазаб қилма - жаннатий бўласан! 17-ҳадис. Ҳар бир ишни пухта қилмоқ лозим 18-ҳадис. Аллоҳ таолодан қўрқиш ва ҳусни хулқ 19-ҳадис. Аллоҳ таоло ҳифзу ҳимояси, мадади ва нусрати 20-ҳадис. Ҳаё иймондандир 21-ҳадис. Ҳақ устида собитқадамлик ва иймон 22-ҳадис. Жаннат йўли 23-ҳадис. Ҳар бир яхшилик садақадир 24-ҳадис. Аллоҳ зулмни ҳаром қилди 25-ҳадис. Аллоҳ таоло фазлу марҳамати 26-ҳадис. Ислоҳ ва адолат 27-ҳадис. Яхшилик ва ёмонлик 28-ҳадис. Суннатларни маҳкам тутинг! Бидъатлардан йироқ бўлинг! 29-ҳадис. Яхшилик эшиклари ва ҳидоят йўллари 30-ҳадис. Аллоҳ таоло белгилаб қўйган ҳадлар ва ҳаром ишлар 31-ҳадис. Зоҳидлик моҳияти ва унинг самараси 32-ҳадис. Исломда зарар етказиш йўқ 33-ҳадис. Исломда қозилик асослари 34-ҳадис. Ёмонликнинг олдини олмоқ - исломий бурч! 35-ҳадис. Исломий биродарлик ва мусулмоннинг ҳақлари 36-ҳадис. Эзгулик мажмуаси 37-ҳадис. Аллоҳ таоло адолати, фазли ва қудрати. 38-ҳадис. Аллоҳ таоло муҳаббатини қозонмоқ. 39-ҳадис. Исломда танглик йўқ 40-ҳадис. Фурсатни ғанимат билинг 41-ҳадис. Иймон асоси шариатга эргашишдир. 42-ҳадис. Аллоҳ азза ва жалланинг мағфирати кенгдир. #bilmasvoy\nAbdulloh Domla – Ilm fazilati from Qalb haqida\n22 – kun- ilm fazilati haqida from Не указан\nAbdu Wali Qori – 19.Ilm haqida. from Не указан\nIlm – fazli from Не указан\n@islom_yulduzi – Tolibi-ilm haqida from Dunyoga Mukammal Nigoh\nlast comment today at 08:33\nОилангиздан гуноҳлар кетказилиб бутунлай пок бўлишини хохлайсизми? Аллоҳ таоло айтади: (Эй пайғамбар) хонадонининг аҳли, Аллоҳ сизлардан гуноҳни кетказишни ва сизларни бутунлай поклашни истайди холос. Уйларингизда Аллоҳнинг оятлари ва ҳикмат (яъни пайғамбар ҳадислари)дан иборат тиловат қилинадиган нарсаларни зикр-тиловат қилинглар! Албатта Аллоҳ меҳрибон ва огоҳ бўлган зотдир» ( Аҳзоб: 33-34-оят) Шарҳ: Уйингизда Қуръон ва ҳадис зикрини кўпайтирсангиз шайтонлар уйингиздан қочади, хайр-барака фаришталари келиб уйингиз баракотли хонадонга айланади. ( Аммо қайси уйда мусиқа қўшиқ бўлса, у ердан хайр-барака фаришталар қочади, шайтонлар билан тўлади. Уйингиз файзсиз хонадонга айланади, қанча уринманг уйингизда яшаб лаззат топмайсиз...) #bilmasvoy\nYorqinjon qori – Nikoh va oila hayoti from islom.ziyouz.com\nYorqinjon qori – Er-xotin haqida from Ilm suhbatlari\nlast comment today at 08:16\nlast comment today at 08:00\n☘...Ла ҳавла...” ўқиш 99 дардга даводир. Буларнинг энг енгили ғам-ташвишдан қутулишдир.” (Абу Нуайм) ☘...Тонг ва шомда ҳар куни етти марта “Аллоҳумма ажирни минаннор” деган киши Жаҳаннамдан қутулади.” (А.Довуд) ☘...Тонгда ва шомда 3 марта “Бисмиллаҳиллази ла йадурру маасмиҳи шайун фил арди ва ло фиссамаи ва ҳувассамиул алим” ни ўқиган одам сеҳр-жоду ва золимдан ҳимояланган бўлади.” (Ибн Можа) ☘...Тонгда 3 марта “Аузу биллаҳис самиил алими минашшайтониррожим” деб Хашр сурасининг сўнгги уч оятини ўқиган кишига 70 000 фаришта шомгача дуо қилади. Шу куни вафот этса, шаҳид бўлади. Шом вақти ўқиса, яна айни нарсаларга қовушади.” (Термизий) ☘...Бомдод намозидан кейин 11 Ихлос ўқиган кишига Жаннатда бир кўшк берилади.” (Хараит) ☘...Бомдод намозидан сўнг 10 марта “Ла илоҳа иллаллоҳу ваҳдаҳу ла шарикалаҳ лаҳул мулку ва лаҳул ҳамду йуҳйи ва йумит ва ҳува ало кулли шайин қодир” тасбеҳини ўқиган одам шомгача ҳар турли зарардан сақланади, ҳеч бир гуноҳ унга зарар беролмайди.” (Насоий) (“Гуноҳ зарар бермайди” дегани гуноҳ ишламайди ёки қилган гуноҳига тавба қилиш насиб бўлиб, шу йўсинда гуноҳи унга зарар бермаган бўлади деганидир.) ☘...Шом намозидан кейин (юқоридаги тасбеҳни) ўқиган киши тонггача шайтондан ҳимояланган бўлади. Ўн савобга эришади, ўн гуноҳи авф бўлади ва ўн қул озод этгандек савоб орттиради.” (Термизий) ☘...Бомдод намозидан кейин 3 марта “Субҳоналлоҳил азим ва биҳамдиҳи” деган киши кўрлик, олапеслик ва фалаждан ҳимояланган бўлади.” (И.Аҳмад) ☘...Ширкдан сақланиш учун “Аллоҳумма инни аъузу бика мин ан ушрика бика шайан ва ана аъламу ва астағфирука ли-ма ла аъламу иннака анта ъалламулғуйуб”ни ўқинг!” (И.Аҳмад) ☘...Тонгда ва шомда 7 марта “Ҳасбиаллоҳу ла илоҳа илла ҳу алайҳи таваккалту ва ҳува Раббул аршил озийм” ни ўқиган кишининг дунё ва охират ишига Аллоҳу таоло кифоядир.” (Байҳақий) ☘...Кундузи “Аллоҳумма ма асбаҳа би мин ниъматин ав би аҳадин мин халқика фа минка ваҳдака ла шарийка лака фалакал ҳамду ва лакаш-шукр” дуосини ўқиган киши шу куннинг, шом вақти ўқиган одам эса, шу кечанинг шукрини адо этган бўлади.” (М.Раббоний, 3/17) (Кечқурун ўқилса “асбаҳа” ўрнига “амсо” дейилади.) ☘...Бир кимса тонгда ва шомда 100 марта “Субҳоналлоҳи ва биҳамдиҳи” деса ҳеч ким унингчалик савоб қозона олмайди.” (Дайламий) ☘...Уйдан чиқаётганда “Бисмиллоҳи таваккалту алаллоҳ ла ҳавла ва ла қуввата илла биллоҳ” деган киши таҳликалардан ҳимояланади, шайтон ундан узоқлашади.” (Термизий) ☘...Ҳар куни 100 марта саловот айтган одам мунофиқликдан ва Жаҳаннам оташидан узоқлашади. Қиёматда шаҳидлар билан бирга бўлади.” (Табароний) ☘...Кечқурун Аманарасулуни ўқиган киши учун бу икки оят ҳар нарсага етарлидир. Бу икки оятни хуфтондан кейин ўқиган одамга кечани ибодат билан ўтказгандек савоб берилади.” (Ширъа) ☘...Таборакани ўқимасдан ётма. Қабр азобини даф қилади. Ҳар кечаси Таборака ўқиган киши Қадр кечасини ибодат билан ўтказгандек савобга эришади.” (Эй ўғил илмиҳоли) ☘...Уйга кираётганда Ихлос сурасини ўқиган киши йўқсиллик кўрмайди.” (Тазкиратул Қуртубий) ☘...Уйдан чиқаётганда Оятал курси ўқиган одам учун фаришталар уйга қайтгунига қадар дуо қилишади.” (Эй ўғил илмиҳоли) ☘...Ғам-ташвиши ёки қарзи бўлган одам минг марта “Ла ҳавла вала қуввата илла биллаҳил алиййул озийм” деса Аллоҳу таоло ишини осонлаштиради.” (Ширъа) ☘...Истиғфор айтишда давом этган киши ҳар қанақа ғамдан қутулади, кутмаган жойдан ризқланади.” (Ибн Можа) (Истиғфор сифатида “Астағфируллоҳал озийм аллази ла илоҳа илла ҳувал ҳаййал қаййум ва атуби илайҳ” ни ўқиш керак.) ☘...Кунига 100 марта “Ла илоҳа иллаллоҳ” деган кишининг юзи қиёматда ойдек порлайди.” (Табароний) ☘...Бир жойга келган одам “Аъузу бикалиматиллоҳит-тааммати мин шарри ма холақ” ни ўқиса, ўша жойдан кетгунигача унга ҳеч қандай зарар келмайди.” (Муслим)\nlast comment today at 07:53\n📿ИСТИҒФОРНИНГ 35 ХОСИЯТИ 1. Аллоҳга итоатгўй банда истиғфор айтади; 2. Истиғфор айтган банда пайғамбарлар, солиҳлар йўлидан юради; 3. Истиғфор айтган одам имон ҳаловатига эришади; 4. Истиғфор бандани гуноҳлардан поклайди; 5. Истиғфор айтган одамнинг гуноҳлари савобли ишларга алмаштирилади; 6. Истиғфор айтган одамга неъматлар кўпайтириб берилади ; 7. Истиғфор банданинг мартабасини кўтаради; 8. Бахт-саодат, тинчлик-хотиржамлик олиб келади; 9. Истиғфор туфайли одамлар ҳам, жамият ҳам бузуқликлардан покланади; 10. Истиғфор ёмғир ёғишига сабаб бўлади; 11. Мол-дунёга барака киритади; 12. Истиғфор айтган инсон фарзанд неъмати билан сийланади; 13. Деҳқончилик, чорвачиликдаги унумдорлик ҳам истиғфор айтиш билан узвий боғлиқ; 14. Истиғфор айтувчи жаҳаннамдан нажот топади; 15. Истиғфор банданинг жаннатга киришига сабаб бўлади; 16. Истиғфор Аллоҳнинг раҳмати тушишига, банда ҳолати ижобий томонга ўзгаришига сабаб бўлади, яхшиликларни кўпайтиради; 17. Истиғфор танани бақувват, соғлом қилади, касалликларни аритади; 18. Истиғфор айтган одамнинг ҳаёти фаровон бўлади ; 19. Истиғфор билан ватан тинч бўлади, эл-юрт тараққий этади; 20. Истиғфор инсон кўнглини хотиржам қилади; 21. Бошга тушган балоларни даф этади; 22. Бандани Аллоҳга яқинлаштиради; 23. Истиғфор айтган одам Аллоҳнинг марҳаматига сазовор бўлади ; 24. Истиғфор мажлис каффоратидир; 25. Истиғфор ғийбатга каффорат бўлади ; 26. Шайтон васвасасини қайтаради; 27. Аллоҳ истиғфор айтган бандани яхши кўради ; 28. Истиғфор айтиш Аллоҳни рози қилади; 29. Ғам-ташвишларни кетказади; 30. Хурсандчилик олиб келади; 31. Юзни нурли қилади; 32. Ризқ келишини осонлаштиради; 33. Истиғфор айтган одамнинг дуоси қабул бўлади ; 34. Аллоҳ истиғфор айтувчининг оғирини енгил қилади; 35. Кўп истиғфор айтган одам қиёмат куни номаи аъмолини кўриб хурсанд бўлади;📿ИСТИҒФОРНИНГ 35 ХОСИЯТИ 1. Аллоҳга итоатгўй банда истиғфор айтади; 2. Истиғфор айтган банда пайғамбарлар, солиҳлар йўлидан юради; 3. Истиғфор айтган одам имон ҳаловатига эришади; 4. Истиғфор бандани гуноҳлардан поклайди; 5. Истиғфор айтган одамнинг гуноҳлари савобли ишларга алмаштирилади; 6. Истиғфор айтган одамга неъматлар кўпайтириб берилади ; 7. Истиғфор банданинг мартабасини кўтаради; 8. Бахт-саодат, тинчлик-хотиржамлик олиб келади; 9. Истиғфор туфайли одамлар ҳам, жамият ҳам бузуқликлардан покланади; 10. Истиғфор ёмғир ёғишига сабаб бўлади; 11. Мол-дунёга барака киритади; 12. Истиғфор айтган инсон фарзанд неъмати билан сийланади; 13. Деҳқончилик, чорвачиликдаги унумдорлик ҳам истиғфор айтиш билан узвий боғлиқ; 14. Истиғфор айтувчи жаҳаннамдан нажот топади; 15. Истиғфор банданинг жаннатга киришига сабаб бўлади; 16. Истиғфор Аллоҳнинг раҳмати тушишига, банда ҳолати ижобий томонга ўзгаришига сабаб бўлади, яхшиликларни кўпайтиради; 17. Истиғфор танани бақувват, соғлом қилади, касалликларни аритади; 18. Истиғфор айтган одамнинг ҳаёти фаровон бўлади ; 19. Истиғфор билан ватан тинч бўлади, эл-юрт тараққий этади; 20. Истиғфор инсон кўнглини хотиржам қилади; 21. Бошга тушган балоларни даф этади; 22. Бандани Аллоҳга яқинлаштиради; 23. Истиғфор айтган одам Аллоҳнинг марҳаматига сазовор бўлади ; 24. Истиғфор мажлис каффоратидир; 25. Истиғфор ғийбатга каффорат бўлади ; 26. Шайтон васвасасини қайтаради; 27. Аллоҳ истиғфор айтган бандани яхши кўради ; 28. Истиғфор айтиш Аллоҳни рози қилади; 29. Ғам-ташвишларни кетказади; 30. Хурсандчилик олиб келади; 31. Юзни нурли қилади; 32. Ризқ келишини осонлаштиради; 33. Истиғфор айтган одамнинг дуоси қабул бўлади ; 34. Аллоҳ истиғфор айтувчининг оғирини енгил қилади; 35. Кўп истиғфор айтган одам қиёмат куни номаи аъмолини кўриб хурсанд бўлади;\nIstigfor samaralari Т – Istigfor samaralari Т from Не указан\n05 Istigfor va Tavba 15 k – 05 Istigfor va Tavba 15 k from Не указан\n093 – ISTIG'FOR VA UNING TA'SIRI from Не указан\nAbdulloh domla – 029 Istigfor va tavba from Rizq sabablari\nUstoz Abdushshakur – Jannat vasfi va Istig'for bobi from Riyoz us-Solihin - www.sodiqla\n#Ўрганишимиз_зарур_бўлган_илм... Исломни ўзаги бўлган ҳадислар... #БИРИНЧИ_ҲАДИС. Амаллар ниятларга қараб эътибор қилинади... Амирулмўминин Абу Ҳафс Умар ибн Хаттоб розияллоҳу анҳудан ривоят : Мен Расулуллоҳ соллаллоҳу алайҳи ва салламнинг шундай деяётганларини эшитдим: "Амаллар фақатгина ниятлар билан эътиборлидир ва ҳар бир киши учун унинг ният қилган нарсасигина берилади. Бас, кимнинг ҳижрати Аллоҳ ва Расули учун бўлса, унинг ҳижрати Аллоҳ ва Расули учун деб эътибор қилинаж ак. Кимнинг ҳижрати бирон дунё матоҳини қўлга киритиш ёки бирон аёлни никоҳлаб олиш учун бўлган экан, бас, унинг ҳижрати нима учун қилинган бўлса, ўша учундир". (Бухорий ва Муслим ривоятлари). #Ҳадиснинг аҳамияти ҳақида Дарҳақиқат, бу ҳадис Исломнинг моҳиятини ифодаловчи муҳим ҳадислардан бири бўлиб, динимизнинг аксар ҳукмлари учун пойдевор- асос ҳамдир. Уламоларнинг ушбу ҳадис ҳақида айтган сўзлари бунга ёрқин далил бўла олади. Имом Абу Довуд айтадилар: "Амаллар ниятлар биландир" ҳадиси Исломнинг ярмидир. Негаки дин ё зоҳирда бўлади ё бот инда. Зоҳирда кўринадигани амал, бот индагиси эса ният бўлади". Имом Аҳмад ва Шофеий айтадилар: "Амаллар ният лар биландир" ҳадисига илмнинг учдан бири дохил бўлади. Негаки банданинг амаллари қалби, т или ва қолган аъзолари билан касб қилинади. Қалб билан ният қилиш айни шу уч қисмдан биридир". Шунинг учун олимлар ўз китобларини ана шу ҳадис билан бошлашни афзал кўрганлар. Чунончи, имом Бухорий шу ҳадисни "Ал-Жоме-ус- Саҳиҳ" китобининг бошида келтирганлар. Имом Нававий ҳам ўзларининг учта китоблари - "Риёзус- солиҳийн", "Ал-азкор" ва “Арбаийн"ни худди шу ҳадис билан бошлаганлар. Бундан мурод ушбу китобларни ўрганувчи инсон илм олишда ҳам, бошқа солиҳ амалларида ҳам аввалданоқ ниятни Аллоҳ таоло учун холис қилмоғи лозимлигига ишорадир. Бундан ташқари, Имом Бухорий ривоятларида келишича, Расулуллоҳ соллаллоҳу алайҳи ва саллам бу ҳадисни хутбада айтганлари, кейин Умар разияллоҳу анҳу ҳам уни хутбада айтиб ўтганликлари ушбу ҳадиснинг аҳамиятини янада таъкидлайди. Абу Убайд айтадилар: "Ҳадислар орасида бундан-да сермазмуни ва муҳимроғи йўқдир". #Ҳадиснинг ворид бўлиши Имом Табаронийнинг "Ал-мўъжамул-кабийр" китобида Абдуллоҳ ибн Масъуд разияллоҳу анҳудан ривоят қилинган ҳадисда келишича: "Орамизда Умму Қайс деган аёлга совчи қўйган бир киши бор эди. У аёл: "То ҳижрат қилмагунингча, сенга турмушга чиқмайман", - деб т уриб олди. Шунда ҳалиги одам ҳижрат қилиб, ўша аёлга уйланиб олди. Шу боис биз уни Умму Қайснингмуҳож ири деб атардик". Саид ибн Мансур ўзларининг "Сунан" китобларида имом Бухорий ва Муслим шартларига кўра олинган иснод билан Абдуллоҳ ибн Масъуд разияллоҳу анҳудан ривоят қиладилар: "Бирон (дунёвий) нарса т амасида ҳиж рат қилган киши учун "Умму Қайснинг муҳож ири" деб ном олган кишининг аж ридан бошқа ҳеч нарса йўқдир". #Ҳадисдан олинадиган сабоқлар 1. Барча амаллар учун ният шартдир Мукаллаф бандалардан содир этиладиган амаллар фақат ният билан амалга оширилсагина шаръан эътибор қилиниши ва эвазига ажр-савоб ёзилишига уламолар иттифоқ қилишган. Намоз, рўза, ҳаж каби мустақил ибодатларда ният қилиш ибодат рукнларидан бири ҳисобланади. Алоҳида ибодат саналмайдиган, балки таҳорат, ғусл каби васила (восита) бўлган амалларда эса ният қилишнинг ҳукми ихтилофлидир. Ҳанафий мазҳабига кўра бундай василалардаги ният савоб ҳосил бўлиши учун мукаммаллик шарти ҳисобланади (яъни, ният қилинмаса ҳам таҳорат, ғусл дуруст саналаверади, лекин ният қилинса, янада мукаммал бўлади). Шофеий ва бошқа имомлар мазҳабларида эса ҳамма ибодатлардаги сингари василаларда ҳам ният амалнинг дуруст бўлиш шартларидан биридир, шу боис ниятсиз бажарилган василалар дуруст ҳисобланмайди. 2. Ниятнинг вақти ва ўрни Ниятнинг вақти намоздаги такбиратул эҳром сингари ва ҳажда эҳромга кириш сингари ибодатнинг бошидадир. Бироқ рўза ибодатида тонг киришини аниқ билиш қийинлиги туфайли, ниятнинг вақти рўза бошланиш вақтидан бироз илгарироқдир. Ниятнинг ўрни эса қалбдир. Уни тилга чиқариб талаффуз қилиш шарт эмас. Ният қилишда ният қилинаётган ибодатни тайин қилиб, бошқасидан ажратиш шарт. Масалан: "Намоз ўқишни ният қилдим" дейиш кифоя эмас. Албатта: "Пешин ёки аср намозини" деб тайин қилиш шарт. 3. Ҳижратнинг вожиблиги Яшаётган жойида ўз динини изҳор қилиш, яъни Исломнинг асосий фарз амалларини бажариш қўлидан келмаётган мусулмонга бундай куфр ўлкасидан ҳижрат қилиши вожибдир. Ушбу ҳукм барча замонларга тегишли. Аммо "(Макка) фат ҳидан сўнг ҳиж рат йўқдир" ҳадисига келсак, унинг маъноси қуйидагича: "Маккаи Мукаррамадан бошқа ерга ҳижрат қилинмайди, чунки у ер ҳам эндиликда Ислом еридир". Ҳижрат деб қуйидаги нарсаларга ҳам айтилиши мумкин: • Аллоҳ таоло қайтарган нарсалардан ўзини тийиш ("Муҳож ир Аллоҳ қайт арган нарсадан қайт а олган кишидир"); • Мусулмон киши ўз биродарини уч кунгача ҳажр қилиши, яъни алоқасини узиши. Бироқ гоҳида мусулмон киши маъсият қилишдан қайтмаётган биродарини уч кундан ортиқ ҳажр қилиши зарур бўлиши ҳам мумкин. Шунингдек, итоатсиз хотинни одобга чақириш учун ҳам ҳажр қилиш жоиз. 4. Ким бир солиҳ амални ният қилган бўлса, бироқ хасталик, ўлим ёки шунга ўхшаш сабаблар туфайли уни бажаролмай қолса, унинг учун ажр олаверади Қози Байзовий айтадилар: “Амаллар ниятсиз дуруст бўлмайди. Чунки узрли сабаб туфайли қила олмаса, киши амалсиз ниятга савоб олади. Аммо ниятсиз амал чанг-тўзон каби тўзғиб кетади. Амал билан ниятнинг мисоли танадаги руҳнинг мисоли кабидир. Тана руҳсиз яшай олмайди, худди шунингдек руҳ ҳам бу оламда жасадсиз кўрина олмайди”. 5. Амал ва ибодатларни ихлос билан бажармоқ Охиратда ажру савобга эга бўлиш ҳамда дунёда тавфиқ ва нажот топиш учун амал ва ибодатларимизда Аллоҳга ихлос қилмоғимиз лозим. 6. Ҳар қандай фойдали ва яхши амал ният, ихлос ва Аллоҳ таолонинг розилигини исташ билан ибодатга айланади.\n@Abdulloh_Buhoriy – Amallar niyatlar bilan bo'lishligi from Не указан\nlast comment today at 06:45\nТакрорий, аммо #жуда_муҳим мавзу... Юз тубан (орқасини тепага қилган) ҳолда уҳлаган одамга Аллоҳ ғазаб қилади... Ибн Тихфа ал-Ғифорийдан ривоят қилинади: «Унга отаси хабар беришича, у суффа асҳобларидан бўлган ва қуйидагиларни айтган: «Кеча охирида масжидда ухлаб ётган эдим, биров олдимга келди. Мен юзтубан ётган эдим. У мени оёғи билан туртиб: «Тур, бу Аллоҳнинг ғазабини келтирадиган ётиш», – деди. Бошимни кўтариб қарасам, тепамда Набий соллаллоҳу алайҳи васаллам турган эканлар». Ҳадисдан маълум бўладики, юзтубан ётиш мўмин-мусулмонлик одобига зид экан. Бундай ётишнинг уйқуга ҳам, саломатликка ҳам жуда ҳам катта зарари борлиги маълум. Аллоҳ таоло хуш кўрмайдиган бундай ётишдан Расулуллоҳ соллаллоҳу алайҳи васаллам ҳам қайтарган эканлар. Абу Умомадан ривоят қилинади: «Расулуллоҳ соллаллоҳу алайҳи васаллам масжидда юзтубан ухлаб ётган бир кишининг олдидан ўтаётиб, уни оёқлари билан туртиб: «Тур, бу – жаҳаннамий ётиш», – дедилар». Бу ҳадис аввалги ҳадиснинг маъносини такрорлаб келган. Бу тарзда ётиш шариатимизда дуруст эмас экан, бунга ўрганиб, одат қилиб қолганлар уни дарҳол тарк қилишлари лозим ва лобуддир. Ибн Можа ривоят қилган ҳадисда Расулуллоҳ соллаллоҳу алайҳи васаллам “Албатта бу дўзах аҳлининг ётишидир” деганлар. Валлоҳу аълам! #bilmasvoy\n020 – ILM VA FAN FARQI from Не указан\nXilofat Ovozi – Ilm ketdi mominlarni zor yiglatib.mp from Xilofat Ovozi\n004 – ISLOMDA ILM from Не указан


Мирзиёев ёшлар билан ишлашни эплай олмаган бир қатор амалдорларни ишдан олди - Zamin.uz\n16:44 / 13.04.2021\nИшсиз ёшларнинг бандлигини таъминлаш Сурхондарё вилоятида 30 фоизни (15 минг 500 нафар) ташкил этиб, бу республикадаги энг паст кўрсаткичдир. Бу ҳақда президент Шавкат Мирзиёев раислигида 13 апрель куни ёшлар масалаларига бағишлаб ўтказилган видеоселектор йиғилишида маълум қилинди, дея хабар бермоқда «Дарё».\nМаълумотларга кўра, Хўжайли туманида атиги 16 нафар (2 минг нафар ёшлар ишсиз), Фурқат туманида 27 нафар (2,1 минг нафар ёшлар ишсиз), Улуғнорда 78 нафар (3,7 минг нафар ёшлар ишсиз), Ангорда 82 нафар (3,4 минг нафар ёшлар ишсиз) ишсиз ёшлар «1+1» лойиҳаси билан қамраб олинган холос.\n«Ёшлар билан етарли иш олиб борилмагани оқибатида, улар орасида жиноятчилик Сурхондарёда 70 фоизга ошган (239 та жиноят). Шофиркон, Қамаши, Хива ва Чуст туманларида ҳам бу борадаги аҳвол қониқарсиз», — деди давлат раҳбари.\nШу боис йиғилишда «ёшлар билан ишлашни лозим даражада ташкил этмагани учун»\n- Сурхондарё вилояти ҳокимининг ёшлар масалалари бўйича ўринбосари Бегимқулов,\n- Фурқат тумани ҳокими Солиев,\n- Улуғнор тумани ҳокими Махсудов,\n«ёшлар жиноятчилигининг олдини олиш бўйича зарур чоралар кўрмагани учун»\n- Шофиркон тумани прокурори,\n- Қамаши тумани прокурори,\n- Хива тумани ИИБ бошлиғи,\n- Чуст тумани ИИБ бошлиғи,\n«ёшлар тадбиркорлигини қўллаб-қувватлашда сусткашликка йўл қўйгани учун»\n- Хўжайли тумани солиқ идораси раҳбари,\n- Ангор тумани солиқ идораси раҳбари лавозимидан озод этилиши эълон қилинган.\n«Улар мазкур лавозимида қанча муддат ишлаб, қанча маош олган бўлса, ҳаммасини давлатга қайтаради», — деб алоҳида таъкидлаган президент Шавкат Мирзиёев. «Замин» янгиликларини «Вконтакти»да кузатиб боринг\nЯнгиликлар » Жамият » Мирзиёев ёшлар билан ишлашни эплай олмаган бир қатор амалдорларни ишдан олди\nКеча, 14:32, Жамият


Таваллуд топган сана: 15 iyul 1959 йил\nУ ўзбек адабиётига 80-йилларда кириб келган. Абдулла Орипов, Эркин Воҳидов, Омон Матжон, Ҳалима Худойбердиева каби ижодкорлардан илҳомланган. Улар шоиранинг устозлари бўлиб, унга шахсий, бетакрор бадиий услубини топишда ёрдам кўрсатишган. Ҳар янги тўплами чиққанда, ҳижолари сайқалланар ва шеърлари чуқур маънога тўларди. Бошқа ёш шоир шогирдлар орасида у доим ажралиб турган.\nЗулфия Мўминова 15 июль куни Самарқанд вилоятининг Нарпай туманида туғилган. Ўзининг таржимаи холида ёзишича, Ҳоратов тоғининг ён бағрида жойлашган сўлим қишлоғи гўзал табиати билан маҳлиё қилади. Бу ерда халқ ижодини жуда яхши тушунадиган ва ижро этиб бера оладиган инсонлар яшайди. Болалигимдан Мўмин оқин бобом бир неча соатлаб достонлар куйлашларини эшитардим. Йиллар ўтди, кўп сувлар оқиб кетди, аммо халқ оғзаки ижоди ҳануз шеърларимда жаранглайди.\nТошДУнинг филология факультетини якунлайди (1983). Сўнгра, “Саодат” журнали ҳамда радиода ишлашни бошлайди.\nИлк шеърий тўплами “Ватан ташлаб кетмайди” 1988 йил чоп этилган. Шундан сўнг, 1988 йил “Бешикларни асрагин”, 1993 йил “Ёнаётган аёл”, 1997 йил “Азизим, бахтиёрман” каби шеърий тўпламлари босмадан чиқди. Айниқса, “Ёнаётган аёл” тўплами китобхонларга манзур келди.\n2000 йил Зулфия “Дўстлик” шарафли ордени билан мукофотланади.\nШеърларида у инсоний меҳр, табиатнинг аҳамияти, қалб кенглиги ва оналик севгиси ҳақида ёзади. Ўз шеърларида у, шунингдек, қора юракли раҳмсиз инсонларни қаттиқ сўз ила белгилайди.\n1997 йил “Азизим, мен бахтлиман” шеърий тўплами омма юзини кўрди.


Илон Маск руҳий касалликка чалинганлигини эълон қилди - Terabayt.Uz\nSpaceX, Tesla, Neuralink ва бошқа бир нечта компаниялар асосчиси Илон Маск ўзининг Аспергер синдромига чалинганлигини эълон қилди. Бу ҳақда у NBC телеканали орқали намойиш этилган Saturday Night Live теледастурида айтиб ўтган, деб ёзади Xabar.uz.\nКўрсатувнинг 8 май сонида Маск бошловчилик қилди. Кўрсатувдан олинган парча Twitter ижтимоий тармоғидаги дастур саҳифасида эълон қилинган.\nАввалроқ Маск ўзини Saturday Night Live – АҚШдаги машҳур кечки мусиқий ва кулгили шоу бошловчиси ролида синаб кўриши ҳақида хабар берилган эди.\nАспергер синдроми – бу аутизм спектрининг бузилишларидан бири бўлиб, жамиятдаги мавжудлик ва руҳий ривожланишнинг бузилиши билан тавсифланади. Шунга ўхшаш ташхис таниқли швед экологик фаоли Грета Тунбергга ҳам қўйилган.\n#Neuralink #SpaceX #Tesla #Илон Маск


Ўзбекистондаги кучайтирилган хавфсизлик чоралари саёҳат пакетининг бир қисми сифатида | Institute for War and Peace Reporting\nЎзбекистондаги кучайтирилган хавфсизлик чоралари саёҳат пакетининг бир қисми сифатида\nСайёҳларнинг расмийлар назоратидан қочиб қутилишлари қийин.\nЎзбекистон Қирғизистон билан қўшни мамлакат ҳисобланади, аммо чегаранинг икки томонида яшовчи одамларнинг аксарияти қўшнилари ҳаёти ҳақида кўп нарса билмаслиги кўпчилик учун ажабланарли туюлиши мумкин.\nАвгуст ойи охирида ўзимнинг Ўзбекистонга қилган илк сафарим олдидан мен у ерда текширув қаттиқ экани ҳақидаги огоҳлантиришдан бошқа нимани кутишни билмасдим. Аммо у ерда нечоғли қаттиқ текширишларини ўрганиш ҳали олдинда эди.\nҚирғизистон жанубида этник қирғизлар ва ўзбеклар ўртасида содир бўлган, камида 400 одамнинг ўлимига олиб келган 2010 йилги тўқнашувлардан буён Ўзбекистонга етиб олишнинг ягона дуруст йўли бу самолёт эди, чунки йўл транспорти билан ҳаракатланишга рухсат йўқ. Шунинг учун авиачипта сотиб олишимга тўғри келди.\nМен у ерга сайёҳ сифатида ўн кунга кетаётгандим, шунинг учун ҳам мамлакатда юриш муддати икки ойдан ошмайдиганлар каби виза олишимга ҳожат йўқ эди. Аммо, иқрор бўлишим керакки, мени паспорт назорати вақтида нималар кутаётгани ва мажбурий божхона декларациясини тўлдираётган пайтимда ҳаммаси яхши бўлиш-бўлмаслиги ҳақидаги ўйлар тарк этмасди.\nУйига меҳмонга бормоқчи бўлган ўзбекистонлик дугонам декларацияда ўзим билан олиб келаётган пулимнинг аниқ миқдорини ҳамда компьютер ва ўзим билан олиб келаётган бошқа жиҳозларни кўрсатиб ўтишим кераклиги ҳақида огоҳлантириб қўйди. У мени божхона ходимлари жуда қаттиқ текширишлари ва кимдир қандайдир нарсасини декларацияда кўрсатмаган бўлса, ундан ўша нарсаларни шунчаки мусодара қилиб, олиб қўйишлари мумкинлиги ҳақида огоҳлантирди.\nХавфсизлик бўйича қаттиқ чоралар йўловчиларни аэропортнинг учиш ҳудудидан олиб кетиш учун келган ҳайдовчиларга ҳам дахлдор. Автомашиналар тўхташ жойига кетаверишда автомобилда портловчи мосламалар бор-йўқлигини текширишади. Терминал биносига фақат қўлида авиачиптаси бўлган кишиларгина киритилади.\nМен мамлакатга 1 сентябрь куни нишонланадиган давлат байрами - Мустақиллик куни арафасида учиб келдим.\nОммавий байрам ҳақида унутинг. Ўзбек ҳукумати учун одамлар оломони фақат бир нарсани – потенциал муаммоларни англатади, холос. Шунинг учун Мустақиллик байрами турли шаҳарларда турли саналарда нишонланади. Менга байрам тадбирларини кўриш барибир насиб этмади.\nЎзбекистондан олганим унчалик ижобий бўлмаган илк таассуротлар менинг қадимий шаҳарлар бўлмиш Хива ва Бухорони кўриш, шахсий веб-сайтим учун суратлар олиш ва ўз сафарим ҳақида дўстларимга айтиб бериш иштиёқидан қайтаргани йўқ.\nБу орада нима қилиш мумкину нима қилиш мумкин эмаслиги тўғрисидаги йўриқнома рўйхати узайиб борди. Ҳатто осори атиқаларни кўздан кечиришда бизга кўрсатмалар бериб турдилар. Бизга давлат биноларини суратга олиш таъқиқланганини айтилди. Узун рўйхатга Ўзбекистон парламенти, солиқ хизмати бинолари, полиция участкалари ва ҳатто йўл белгилари ҳам киради.\nБу хавфсизлик чоралари радикал исломий гуруҳлар олдидаги қўрқув туфайли юзага келган ва 1990-йиллар бошида президент Ислом Каримов ўз ҳокимиятига таҳдид кўрган диний етакчиларни босим кўрсатишга тушган пайтлардан бошланган.\nҚатағонлар Ўзбекистон Ислом ҳаракати номини олган, 1999 ва 2000 йилларда Қирғизистон орқали Ўзбекистон ҳудудига ўтишга уринган жангарилар гуруҳининг пайдо бўлишига олиб келган.\nБироқ, айтишим керакки, кучайтирилган чоралар ва қаттиқ текширувлар бехатарлик ҳиссини пайдо қилгани йўқ. Аксинча, худди бирор ёмон нарса содир бўлиши керакдек, танглик кайфиятини ҳис қиласан ўзингда.\n“Ҳушёрлик – хавфсизлик кафолати” дея ёзилган белгилар метронинг ҳар бир бекатидаги деворлар ҳамда поезд вагонларининг ичига ёпиштириб ташланган.\nМен жамоат жойларида кучайтирилган хавфсизлик чоралари мавзусини кўтарганимда дўстларим аввал ҳадик билан чор-атрофга қараб олиб, сўнг саволимга жавоб берганларини сездим. Бу ҳақда гап кетганида улар жуда ўнғайсизланганларини кўрдим. Ўз сафарим ҳақида ёзмоқчи эканимни айтганимда эса улар мендан исмларини келтирмаслигимни сўрашди.\n“Бу паранойянинг енгил шакли – сен ўзингни ким тинглаётганини ҳеч қачон билолмайсан, ҳатто қаҳвахонада ўтирганингда ҳам, - дейди халқаро нодавлат ташкилотининг Ўзбекистонда яшайдиган ходими. – Маҳаллий разведка тезкор ходимларининг “қулоқ”лари ҳар ерда бор, деган миш-мишлар юради. Деярли ҳар бир эмигрант ижтимоий тармоқлардаги аккаунтлар синдирилаётгани ва текширилаётгани ҳақида гапиради”.\nЎқитувчи бўлиб ишлайдиган бошқа бир хорижлик аёл менинг бу каби қаттиқ хавфсизлик чоралари шароитида қандай яшаши ҳақидаги саволимга елкасини қисиб қўйди, холос. Унинг сўзларига кўра, дўстларидан бирортасининг бу мавзуда мен билан гаплашиш эҳтимоли кам. Унинг айтишича, ҳеч кимнинг олов билан ўйнашгиси йўқ.\nУнга кўра, агар сен панада туриб, одатий ҳаёт кечиришда давом этсанг, Ўзбекистонда чет эллик сифатида яшаш унчалик ҳам ёмон эмас.\n“Биз маҳаллий аҳолига нисбатан кўпроқ маош оламиз, нархлар арзон, озиқ-овқат арзон, жойлари чиройли”, - деди у.\nМаҳаллий фуқаролар ҳам одам ўзини тинч тутса ва расмийлар учун кўнгилсизлик келтирмаса, сени тинч қўйишларини айтишади.\n“Биз авторитар мамлакатда яшаётганимизни унутмаслигимиз керак, - деди менга бир ёш тадбиркор йигит. – Бизнес монополиялаштирилган ва муваффақиятга эришиш учун уларнинг қоидаларига мувофиқ ўйнаш керак – бор-йўғи шу”.\n“Бу ерга яна келмоқчи бўлсанг, бу қадар кўп савол бермаганинг яхшироқ”, - дея ҳазил аралаш қўшимча қилди у.\nМенинг Ўзбекистон хавфсизлик хизмати билан сўнгги тўқнашувим сафарим тугаб, уйга қайтаётганимда – уч марта паспорт назоратидан ўтиб, ички кийимим, косметичкам ва сумкамни обдон текширган ходиманинг қаттиқ шахсий текширувидан ўтган пайтимда бўлиб ўтди.\nМенга Мустақиллик байрамини кўриш насиб этмади, парламент биносини суратга олишим ҳам таъқиқлаб қўйилди. Аммо мендан: “У ерга яна боришни истайсанми?” деб сўрашса, жавоб беришда иккиланиб ҳам ўтирмайман. Оддий ўзбекларнинг меҳмондўстлиги, миллий ошхонанинг бойлиги ва архитектуранинг ажойиблиги Ўзбекистонга сафарнинг барча салбий томонларини қоплаб кетади.\nНаргиза Рисқулова – IWPRнинг Қирғизистондаги контрибьютери.


Мақолалар мазкур саъна бўйича сараланган: Четверг, 23 Октябрь 2014\nЧетверг, 23 Октябрь 2014 12:25\nЎзбекистон — Туркманистон: кўп асрлик дўстлик ва амалий шериклик\nЖорий йил 23-24 октябрь кунлари Ўзбекистон Республикаси Президенти Ислом Каримов Туркманистон Президенти Гурбангули Бердимуҳамедовнинг таклифига биноан расмий ташриф билан ушбу мамлакатда бўлади.\nЧетверг, 23 Октябрь 2014 12:24\nБанкротликдан — барқарорликка\nШовот туманидаги “Катқалъа текс” масъулияти чекланган жамияти 2009 йилда “Ипотека-банк” тасарруфига ўтгач, инқироздан барқарорлик сари юз тутди. Фаолияти янада кенгайди.\nЧетверг, 23 Октябрь 2014 12:23\nИккиламчи хом ашёдан сифатли маҳсулот\nОдатда тикувчилик корхоналарида матолардан қолган қийқимлар чиқинди сифатида ташлаб юборилади. Янгиер шаҳридаги “Полимер бинокор” масъулияти чекланган жамиятида ана шу иккиламчи хом ашёни қайта ишлаш йўлга қўйилди.\nЧетверг, 23 Октябрь 2014 12:21\nКоллеж битирувчиси шартнома имзолади\nҚумқўрғон туманидаги Какайди алоқа-транспорт коллежи битирувчиси Ойбек Сулаймонов хорижга 4 минг асалари оиласини етказиб бериш бўйича чет эллик ҳамкорлар билан шартнома имзолади.\nАйтиш керакки, айни пайтда у раҳбарлик қилаётган “Соф Осиё асали” хусусий корхонасида нафақат болари кўпайтириш, ўзлари тайёрлаган асални “Ўзбекистонда ишлаб чиқарилган” ёрлиғи билан қадоқлаш ҳам йўлга қўйилди.\n— Эндиликда 300 граммдан 1 литргача сиғимли бежирим идишларни ўзимизда тайёрлашни ҳам ўзлаштирдик, — дейди ёш тадбиркор. — Бу эса даромадимиз янада ортишига хизмат қилмоқда.\nҚишлоқда замонавий меҳмонхона\nКогон туманидаги Баҳоуддин Нақшбанд зиёратгоҳи яқинида “Буржи Бухоро” деб номланган замонавий меҳмонхона фаолият бошлади.\nБу қишлоқ жойларда қад ростлаган иккинчи сайёҳлик инфратузилмасидир. Бунгача Абдухолиқ ўиждувоний зиёратгоҳи яқинида ҳам “Марварид” деб номланган кўркам меҳмонхона фойдаланишга топширилган эди. Вилоятда туризмни ривожлантиришга қаратилган махсус дастурга мувофиқ, йил якунига қадар Хўжа Азизон ва Хўжа Муҳаммад Бобо Самосий қадамжоларига яқин ҳудудларда ҳам шундай иншоотлар ишга туширилади.\nМаълумот ўрнида айтиш лозимки, вилоятда айни пайтда 72 та меҳмонхона мавжуд бўлиб, улар бир кунда 3 минг нафардан зиёд сайёҳга хизмат кўрсата олади.\nХасталикдан деярли қутулди\nЕвропада Эбола вирусига чалинган дастлабки шахс — Мадриддаги “Карлос III” клиникаси ҳамшираси Тереза Ромеро деярли соғайди, дейилади “AFP” ахборот агентлиги хабарида.\nУ хавфли инфекцияни мазкур шифохонага даволаниш учун Африкадан келган бемордан юқтириб олган эди. Ўша бемор 25 сентябрда ҳаётдан кўз юмган. Терезада эса касаллик аломатлари 6 октябрда аниқланган. У бир неча кун жуда оғир аҳволда бўлди. Муолажалардан сўнг ўтказилган текширувлар ҳамширанинг тузала бошлаганини кўрсатди. Шифокорларнинг айтишича, Тереза яна бир марта кўрикдан ўтиши лозим. Агар натижалар ижобий экани қайта тасдиғини топса, бу бемор вирусдан тўлиқ халос бўлганини англатади.\nЧетверг, 23 Октябрь 2014 12:20\nТажрибали мутахассис таклифи\nУЕФА президенти Мишель Платини футболда оқ карточка жорий этиш ташаббуси билан чиқди.\nБундан ташқари, у учрашувларда бештагача ўйинчи алмаштиришга рухсат бериш таклифини ҳам илгари сурди. Платини бу каби янги қоидалар ва уларнинг аҳамияти хусусида ўзининг яқинда нашрдан чиққан “Келинг, футбол ҳақида гаплашамиз” номли китобида баён қилган.\nФранциялик мутахассис фикрига кўра, сариқ ва қизил карточкалардан ташқари, футболчини маълум муддат, масалан, 10 дақиқага майдондан четлатишни назарда тутувчи оқ карточка ҳам жорий этиш мумкин. УЕФА раҳбари, қолаверса, “миллионлар ўйини”да ҳакамлар ёшига нисбатан мавжуд чекловни бекор қилиб, уларни маҳорати ва жисмоний тайёргарлигига асосланиб тайинлашни тавсия қилган.\nЧетверг, 23 Октябрь 2014 12:12\nҚидирув давом этмоқда\nБир неча кун аввал Ҳимолай тоғларидаги Аннапурна чўққиси ҳудудида юз берган қорли бўрон оқибатида бедарак йўқолганларни қидириш ишлари давом этмоқда.\n“Евроньюс” телеканали хабарига кўра, мазкур воқеа оқибатида ҳаётдан кўз юмганлар сони 43 кишига етган. Аммо ушбу рақам яна ўзгариши мумкин. Чунки қарийб 40 нафар одамнинг тақдири номаълумлигича қолмоқда. Непалнинг сайёҳлар орасида анча машҳур саналган мазкур ҳудудидан жами 500 нафарга яқин киши эвакуация қилинди. Уларнинг 230 нафари хорижликлардир.\nЧетверг, 23 Октябрь 2014 12:10\nИжобий томонга ўзгариш бор\nПортугалияда қаттиққўл иқтисодий сиёсат 2015 йилда ҳам давом эттирилади.\nМамлакат ҳукумати томонидан келгуси йил учун тақдим этилган бюджет лойиҳаси шундан далолат бериб турибди, дейилади хорижий ОАВ тарқатган хабарларда. Расмий доира вакилларининг таъкидлашича, Португалия молиявий инқирозни муваффақиятли енгиб ўтди. Аммо таназзул оқибатлари бутунлай бартараф этилди, дейишга ҳали эрта. Шу боис иқтисодиётни ўнглаш учун жорий қилинган чора-тадбирларни давом эттириш мақсадга мувофиқ.\n2015 йилда ушбу давлатда бюджет тақчиллиги ялпи ички маҳсулотга нисбатан 2,7 фоизни ташкил этиши кутилмоқда. Бу Европа Иттифоқи томонидан қўйилган талаб (2,5 фоиз)га деярли яқин.\nЧетверг, 23 Октябрь 2014 12:09\nРангли металлургия саноати истиқболи\nянги ва замонавий корхоналар фаолиятида акс этмоқда


Хитойда ота бир коса лағмон учун қизини гаровга қолдирди\n16:44 20 Сентябр 2019\n19:05 17.04.2019 Ҳавола олиш\nХитойда ота бир коса лағмон учун икки ёшли қизини гаровга қолдирди.\nТОШКЕНТ, 17 апр – Sputnik. Хитойнинг Гуандун провинциясидаги ошхоналарнинг бирида ота икки ёшли қизини гаров сифатида қолдириб кетди. Бу ҳақда РИА Новости Daily Mail нашрига асосан хабар қилмоқда.\nТаъкидланишича, эркак олти юань (57 руль)турадиган бир коса лағмон сотиб олиш пул етмаган. Шунда у тамаддихона эгасига қизини гаров сифатида қолдиришини ва уни олиб кетиш учун эртага келишини маълум қилиб, ошхонани тарк этади.\nҚизча отаси ортидан эргашишга ҳаракат қилади, бироқ эркак қизни ортга қайтаради. Бола йиғлашни бошлайди.\nТамаддихона ишчилари қизалоқни ошхонага олиб кириб, унга сут беришади. Шундан сўнг полицияга хабар қилишади.\nБир неча соатдан сўнг ота қайтади, лекин болани топа олмайди ва полицияга хабар берилгани учун ошхона эгасига бақиришни бошлайди.\n“Эркак қизимни ташлаб кетмоқчи эмас эдим, шунчаки нақд пул топиш учун кетгандим деб туриб олди. Аммо бу иш кўп вақтни олди, чунки унинг мопеди аккумулятори ўтириб қолган ва уни заряд қилдиришга мажбур бўлган”, - деб хабар қилинди полицияда.


Ҳақиқатдан, ҳозир биз яшаётган давр худди тун зулмати каби бостириб келадиган турли хил муаммоларга тўлиб кетди. Лекин худди шу муаммолар ичида ҳам — биздан олдин бўлганидек ва биздан кейин ҳам давом этадиганидек — ундан фойдаланиб қолишни хоҳлаганлар учун бир илоҳий нур бор. Ким бу нурга интиладиган бўлса, ҳаётида муаммоларга дуч келганида ўзини Аллоҳ Таоло олдида қандай тутиши кераклигини билади. Нурга бўлган бу интилиш Аллоҳнинг пайғамбари, башарият саййиди Муҳаммад алайҳиссалом рисолатига таянади. Бу йўлда маломатчиларнинг маломатларига қаралмайди. Айни пайтда бунда Аллоҳ субҳанаҳу ва таъолонинг етук ҳикмати ҳам бор. Ким бу нурдан баҳраманд бўлса, унинг ҳаёти яхшилик ва салоҳиятга бой бўлади, Роббисининг розилиги ва амалларини қабул қилишига эришади. У муваффақиятлар қозониб бораверади ва охир-оқибатда ҳам ғолиблардан бўлади… Инша Аллоҳ.\n"Фитна" сўзи араб луғатида "синов, имтиҳон" маъносига эга. Арабларда маъданни ўтга солиб, синаб кўриш "фитна" дейилади. Истилоҳда кишиларни диндан қайтариш, динга қарши ҳаракатга чорлаш фитна саналади. Фитна қотилликдан ҳам оғир гуноҳдир. Маънавий соҳада инсоннинг имон-эътиқоди, шариатга амал қилиши, унинг инсоний фазилатлари рўёбга чиқишига тўғаноқ ёки синов бўладиган барча нарсалар ҳам фитна ҳисобланади.\nБугунги кунга келиб бутун дунёда фитналар кўпайди, уларнинг моҳияти ўзгарди, қиёфаси бошқача тус олди. Жаҳондаги ёвуз кучлар мусулмонлар бирлигига путур етказиш, парокандалик келтириб чиқариш мақсадида улар ўртасида фисқ-фасод, фитна ва бузуқ эътиқодларни ёйишга уринмоқда. Улар бузғунчи ташкилотлар ёки маълум доиралар манфаати йўлида дин ниқобидан фойдаланиб, ҳамма ерда фасод уруғини сочишмоқда. Мамлакатимиз мусулмонлари ҳам бу хатарли фитналар таҳликасидан омонда қолишаётгани йўқ. Мустақилликдан сўнг турли бузғунчи фирқа ва оқимларнинг мусулмонларимиз бирлиги ва эътиқоди мусаффолигига қарши қаратилган хуружи бўлди, турли террорчилик ва бузғунчилик ҳаракатлари ҳам содир этилди.\nРасулуллоҳ саллаллоҳу алайҳи васаллам ўз ҳадиси шарифларида бугун дунёда бўлаётган ва бўладиган турли хил фитналардан огоҳлантирган эдилар. Аҳмад "Муснад"да, Абу Довуд ва Ибни Можа "Сунан"да, Ҳоким "Мустадрак"да Абу Мусо розияллоҳу анҳудан ривоят қилган: "Расулуллоҳ саллаллоҳу алайҳи васаллам айтдилар:\n"Қиёматдан олдин қоронғу кечанинг бир вақти каби (ҳақни ноҳақдан ажратиш қийин) фитналар бўлади. У фитналарда киши мўмин бўлиб тонг оттириб, кечга кофир бўлиб киради. Кофир бўлиб тонг оттириб, кечга мўмин бўлиб киради. У фитналарда иштирок этмай ўтирган киши иштирок этиб турган кишидан афзалдир. У фитналарда иштирок этиб турган киши эса ҳаракат қилган кишидан афзалдир. У фитналарда ҳаракат қилган киши эса елиб-югурган кишидан афзалдир. У (фитналар) вақтида камонларингизни синдиринглар ва унинг илинадиган ерларини ҳам майдалаб ташланглар ва қиличларингни тошга уринглар! (Токи бу қуроллар фитналарга хизмат қилмасин) Агар бирорталарингизнинг уйингизга бостириб кирилса, Одам алайҳиссаломнинг икки ўғлининг яхшироғи (Ҳобил)дек бўлсин!"\nБошқа бир ривоятда эса: "...Ким у фитналарга юзланса, фитналар у кишини қарши олади. Ким у пайтда қочар жой ёки пана топса, ўша ерда паноҳлансин", дейилган.\nБу насиҳатдан ҳам бошқа яхши насиҳат борми?\nБундан ҳам тушунарли бошқа маъно бўлиши мумкинми?\nПайғамбаримиз саллаллоҳу алайҳи васаллам одамлар орасида энг довюрак ва энг мўътабар киши бўлганлар. Зеро, ул зот умматни фидойи бўлишга, Аллоҳ йўлида ва фақат Аллоҳ учун ўз ҳаёти-ю, бор бисотини пок мақсад-ла, пок қалб билан, ихлос-ла фидо этишга ўргатган! У зот бизларни огоҳлантириб, айтадиларки:\n"Ҳали фитналар бўлади. Огоҳ бўлинглар! Ундан кейин шунақа фитна бўладики, у фитнага умуман аралашмай ётган киши ўтирган кишидан яхшидир. Ўтирган киши эса у фитнада иштирок этиб турган кишидан яхши. У фитналарда иштирок этиб турган киши эса ҳаракат қилиб юрган кишидан афзалдир. У фитналарда ҳаракат қилган киши эса елиб‑югурган кишидан афзалдир. Агар шундай фитна одамларнинг бошига тушганда, кимнинг туяси бўлса, туяси ортидан (фитнадан йироқ бўлиб, туясига қараб) кетсин. Кимнинг қўйи бўлса, қўйи ортидан (фитнадан йироқ бўлиб, қўйига қараб) кетсин. Кимнинг ери бўлса, (фитнадан йироқ бўлиб) ерига борсин (деҳқончилигини қилсин). Кимда бу нарсалар бўлмаса, қиличини олиб, тиғини тошга уриб (қиличини яроқсиз ҳолга келтирсин) ва бу фитнага аралашмаслик қўлидан келса, аралашмасин. Аллоҳим, етказдимми! Аллоҳим, етказдимми! (Ўзинг гувоҳ бўл!)" (Муслим, Аҳмад "Муснад"да, Абу Довуд).\nРасулуллоҳ саллаллоҳу алайҳи вассаломдан ушбу маънода ривоят қилинган бошқа ҳадислар ҳам бор:\nҲузайфа розияллоҳу анҳудан ривоят қилинади: "Одамлар Расулуллоҳ саллаллоҳу алайҳи вассаламдан яхшилик ҳақида сўрар эдилар. Мен ўзимга етиб қолмасин деб хавфсираб ёмонлик ҳақида сўрар эдим. Бас, у зотга:\n"Эй Аллоҳнинг Расули! Албатта, биз жоҳилиятда ва ёмонликда эдик. Бас, Аллоҳ бизга ушбу яхшиликни келтирди. Ушбу яхшиликдан кейин ёмонлик борми?" дедим.\n"Ўша ёмонликдан кейин яна яхшилик борми?" дедим.\n"Ҳа. Унинг тутини ҳам бор", дедилар.\n"Унинг тутини недир?" дедим.\n"Ҳидоятсиз йўл бошлайдиган қавмдир. Улардан (баъзи нарсаларини) ёқтирасан ва (баъзи нарсаларни) инкор қиласан", дедилар.\n"Ўша яхшиликдан кейин ёмонлик борми?" дедим.\n"Ҳа. Жаҳаннам эшигида турган даъватчилар. Уларга ким ижобат қилса, унинг ичига отирлар", дедилар.\n"Эй, Аллоҳнинг Расули, уларни бизга сифатлаб беринг", дедим.\n"Улар ўзимизнинг қавмдандир. Ўзимизнинг тилимизда гапирадилар", дедилар.\n"Ўша нарса менга етса. нима қилишимга амр қиласиз?" дедим.\n"Мусулмонлар жамоасини ва уларнинг имомини лозим тутасан", дедилар.\n"Агар уларнинг жамоати ҳам, имоми ҳам бўлмаса-чи?!" дедим.\n"Ўша фирқаларнинг барчасидан четда бўл, дарахтнинг томирини тишлаб бўлса ҳам. Сенга ўлим келганда ҳам ўша ҳолда бўлишга ҳаракат қил", дедилар".\nЖамиятдаги инсонлар ўртасида фитналар, келишмовчиликлар содир бўлганда нима қилиш кераклиги ҳақида Расулуллоҳ соллаллоҳу алайҳи ва салламдан кўплаб ҳадислар ривоят қилинган. Айни ҳолат — фитналарнинг кўпайиши биз яшаётган давр эканига шубҳа йўқ. Фитна барча замонларда бўлиб келган, бироқ бугунги кундагисидек оғири тарихда ўтмаган бўлса керак. Одамлар ўртасида ҳал қилинмай қолиб кетган муаммолар бугунги кунгача етиб келгани ва ҳозир ҳам давом этаётганига эътибор беринг.\nРасулуллоҳ соллаллоҳу алайҳи васаллам шундай дедилар: "Атрофингни аҳдга вафо қилмайдиган, ишончни оқламайдиган ва бир-бирига қарши бўладиган одамлар қуршаб олганида аҳволинг не кечар экан? Уларнинг ҳоли мана бундайдир" - шундай деб бармоқларини кириштирдилар. Саҳоба жавоб берди: "Аллоҳ ва Унинг Расули яхшироқ билади". У зот: "Илмингга қараб иш тут. Билмаган нарсангни тарк қил. Динда ўзгарувчанликдан четлан. Ўзингга маҳкам бўл ва қолганларнинг ишига аралашма".\nИшончли манбаларда зикр қилинишича, ушбу умматнинг балоси, фожеаси шуки, динларини пайғамбарлардан эмас, балки ўз нафсига эргашиб, у ёки бу қарашларга тарафкашлик қилиб ўз "шайх"ларидан ўрганишар экан. Аллоҳ ўзи сақласин. Фитналар ҳақида, "масжидлар барпо қилинади, бироқ уларда илоҳий нур ва насиҳатлар бўлмайди ва ўша давр уламолари фитна бошида туришади", деган маънода ривоятлар бор. (Табароний ривоятининг маъноси)\nАёлларни "никоҳ билан жиҳод" қилишга чиқирадиган янги "уламо"лар ҳам пайдо бўлмоқда. Демак, ҳақиқий уламоларни сохтасидан ажрата билишимиз ҳам керак. Маълумки, дин бу насиҳатдир, самимиятдир. Жамиятдаги энг яхши кишилар (уламолар) насиҳат қиладилар ва биз бундай насиҳатларни қабул қилишимиз керак. Шундагина дунёнинг турли чеккаларидаги "ғамхўр" ғайридинлар аралашуви билан содир бўлаётган қийин ҳолат, вазиятлардан чиқиб кетишимиз мумкин. Яъни бундай фитналар даврида ҳар ким ўз ўрнини билиши керак бўлади. Ҳақни билган ва ҳақда турган уламолар халққа ҳақни кўрсатиб, тўғри йўлга бошлайдилар. Ҳақни билганларидан кейин ҳаққа эргашиш вожиб бўлади, аксинча бўлса, фитна қурбонига айланиб кетиш эҳтимоли ошади.\nХуллас, инсоният бугунги кунда ғоявий курашлар, маънавий зиддиятлар, бир ҳовуч зўравон ғояларнинг дунёни қайта тақсимлашга қаратилган ўйинлари авж олган бир вазиятда яшаяпти. Ҳозир зулм ва истибдод, террор ва бузғунчиликлар, ахлоқсизлик ва маънавий инқирозлар ҳар қачонгидан хатарли тус олмоқда. Мусулмонлар бундай шароитларда ҳар қачонгидан ҳушёр ва огоҳ бўлишлари, дўст киму, душман кимлигини яхши ажрата олишлари, ғанимлар фитнасига учмасликлари, ёвуз кучлар қўлида қўғирчоқ бўлиб қолиб, диндошлари ва миллатдошлари қотилига айланмасликлари зарур. Чунки ҳар бир фитна ва фасод иш ортида ғаразли мақсадлар, манфаатдор кучлар турганини бир лаҳза ҳам унутишга ҳаққимиз йўқ.\nАллоҳ таоло ошкору ботин фитналардан асрасин. Ўзи бизга офият-омонлик ато этсин. Аллоҳ бизга кифоя ва У нақадар яхши кифоя қилгувчидир!\nКиритилган вақти: 06/01/2016 00:00; Кўрилганлиги: 2888\nМатериал манзили: https://www.sammuslim.uz/articles/fitna-paytida-nima-qilish-kerak\nЧоп этилган вақт: 25/09/2021 12:43


ЎзА - Аҳоли ва тадбиркорлик субъектлари қайси электрон хизматлардан кўпроқ фойдаланмоқда?\n25.10.2017 09:04 Чоп этиш версияси\nАҳоли ва тадбиркорлик субъектлари қайси электрон хизматлардан кўпроқ фойдаланмоқда?\nБиз яшаётган ахборот асри ҳар бир соҳада замон билан ҳамнафас қадам ташлашни тақозо этмоқда. Унинг муҳим шартларидан бири ахборотлаштиришдир.\nПрезидентимиз Шавкат Мирзиёевнинг 2017 йил 8 сентябрдаги “Ўзбекистон Республикасида Маъмурий ислоҳотлар концепциясини тасдиқлаш тўғрисида”ги фармонида ҳам ахборот-коммуникация технологияларини жорий этиш даражасини ошириш масаласига эътибор қаратилган.\nЎзА мухбири шу йўналишда амалга оширилаётган ишлар ва режалар ҳақида “Электрон ҳукумат” тизимини ривожлантириш маркази директори вазифасини вақтинча бажарувчи Мурод Расулов билан суҳбатлашди.\n– Мурод Маҳмуджонович, Маъмурий ислоҳотлар концепциясида илғор ахборот-коммуникация технологияларини жорий этиш даражаси талабга жавоб бермаётгани қайд этилган.\n– Дарҳақиқат, давлатимиз раҳбари ҳақли равишда таъкидлаганидек, замонавий инновацион услубларни жорий этиш даражаси пастлиги қабул қилинаётган қарорларнинг самарали амалга оширилишини таъминлаш ва унинг жараёнини тезкор кузатиб бориш имконини бермаяпти. Шунингдек, давлат бошқарувида ортиқча бюрократлаштириш ва юқори сарф-харажатларга сабаб бўлмоқда. Концепция ана шу камчиликларни бартараф этиш, давлат бошқаруви тизимининг барча тармоқларини сифат жиҳатдан янгилашга қаратилган.\nБу эса олдимизга шу йўналишда янги, самарали инновацион ишланмаларни ҳаётга татбиқ этиш вазифасини қўяди. Бу борада юртимизда Инновацион ғоялар, технологиялар ва лойиҳалар ярмаркаси ўтказиб келинмоқда. Ўтган йилда ўтказилган ярмаркадан кейин “Ижро интизоми» дастури амалиётга татбиқ этилди. Мониторинг ва оператив назоратни ўз ичига олган бу ишланма идоралараро электрон ҳамжиҳатлик тизимига айланмоқда.\nҲозир ишга тушган «Ijro.gov.uz» тизими эса идоралараро ижро интизоми назоратини таъминлаётир. Айни пайтда тизимни янада ривожлантириш устида иш олиб борилмоқда. Чунки бу тизим жуда самарали бўлиб, давлат органлари мансабдор шахсларининг жавобгарлиги даражасини оширади. Шу йўналишда етарли даражада очиқликни таъминлайди. Топшириқларнинг ижрочиларга етиб бориши ва бажарилган ишни раҳбариятга тақдим этиш муддатлари анча қисқаради. Регламентда белгиланган муддатларга риоя қилишда давлат органлари масъулияти ошади. Бир вақтнинг ўзида хабар алмашинувини таъминлайдиган махсус модул воситасида фойдаланувчилар ўртасида тезкор хизмат ёзишмалари амалга оширилиши иш самарадорлигини оширади.\n– Фармонда “Электрон ҳукумат” тизимини янада кенг жорий этиш вазифаси қўйилган. Бу қандай амалга оширилади?\n– 2016 йилда “Электрон ҳукумат тўғрисида”ги қонуннинг кучга киргани тизим ривожида муҳим ҳуқуқий асос бўлди. Лекин соҳада ечимини кутаётган муаммолар ҳам йўқ эмас.\nХусусан, вазирлик ва идораларнинг барчаси ҳам АКТни жорий этишга етарли эътибор қаратмаяпти. Ёхуд бу борада сусткашликка йўл қўйилмоқда. Ташкилотларда АКТга масъул бўлган ходимлар етишмайди, айрим ҳолларда уларнинг малака кўникмалари етарли эмас. Ҳанузгача баъзи ташкилотларда ички жараёнларни автоматлаштирувчи ҳамда бошқа ташкилотлар билан ўзаро ҳамкорлик қилувчи тизим яратилмаган ёки мавжудларидан самарали фойдаланилмаётир.\n“Электрон ҳукумат” тизимининг тўлиқ ва самарали ишлаши учун уни ривожлантириш ва такомиллаштиришнинг стратегик йўналишларини ишлаб чиқиш зарур. Ахборот тизимлари, ахборот ресурслари ва маълумотлар базаларини ишлаб чиқиш ва интеграциялашда ягона технологик ёндашувни таъминлаш ҳамда давлат органларининг функционал ва операцион жараёнлари фаолиятини тизимли қайта ташкиллаштириш мақсадга мувофиқ.\nДавлат органлари фаолиятидаги АКТ самарадорлигини баҳолаш тизимини жорий этиш бугунги кундаги долзарб вазифалардандир. Бу юқоридаги каби камчиликларни бартараф этиш, АКТни жорий этиш кўламини кенгайтиришга йўл очади.\n– Аҳоли ва тадбиркорлик субъектлари қайси электрон хизматлардан кўпроқ фойдаланмоқда?\n– Электрон давлат хизматларидан фойдаланишда мурожаатчилар имкониятларини кенгайтириш ва қулай шароит яратиш мақсадида Интерактив давлат хизматлари ягона портали /my.gov.uz/ ишга туширилган. Ягона портал доирасида 300 дан ортиқ электрон давлат хизмати ишлаб чиқилган ва жорий қилинган бўлиб, бу тизим давлат органлари томонидан кўрсатиладиган электрон давлат хизматларидан фойдаланишнинг ягона нуқтасига айланди. Портал ишга тушган кундан бошлаб 1,5 миллионга яқин мурожаат келиб тушди.\nМавжуд платформани такомиллаштириш мақсадида ҳозирги кунда порталнинг янги талқини тест режимида ишга туширилди. Унинг ўзига хос томони шундаки, мавжуд маълумотлар базаси, “Электрон ҳукумат” ахборот тизимлари, Ягона идентификация тизими (One-ID) интеграция қилинган.\nБунда хизматларни проактив тарзда кўрсатиш тамойилига таянилади. Бу фойдаланувчига зарур интерактив хизматни ўз вақтида таклиф этиш имконини беради.\nШу билан бирга, коммунал хизматлар бўйича қарздорлик ва йўл ҳаракати қоидаларини бузганлик учун жарималарни кўриш ва тўлаш, солиқ қарзлари, тўланган суғурта бадаллари ва шахсий пенсия жағармаси ҳолати тўғрисидаги маълумотларни олиш каби янги транзакцион хизматлар ҳам жорий қилинган. Булар аҳолига яратилган катта қулайлик бўлиб, вақт, маблағларни тежаш, муҳими замонавий ҳаёт кечириш имконини бермоқда.\nЯгона портал орқали норматив-ҳуқуқий ҳужжатларни баҳолаш тизими – regulation.gov.uz ишга туширилган. Унда 1,5 мингдан ортиқ норматив-ҳуқуқий ҳужжат лойиҳаси муҳокамага қўйилган. Бу шаффоф усул аҳолида катта қизиқиш уйғотиб, қонун лойиҳалари юзасидан фикр-мулоҳаза билдириш жараёни бугунги кунда анча фаоллашди.\nДавлат ва хўжалик органларига мурожаат юбориш хизмати оммабоп бўлиб, у орқали 250 мингдан ортиқ мурожаат келиб тушган.\nБожхона, солиқ соҳалари билан боғлиқ хизматлар аҳоли ва тадбиркорлик субъектларини кўпроқ қизиқтираётир. Бу, аввало, хизматларнинг қулайлиги билан, қолаверса, аҳолида тадбиркорликка қизиқиш йилдан-йилга ўсиб бораётгани билан боғлиқ.\nИчки ишлар вазирлигининг “Судланмаганлик (ёки судланганлик) тўғрисидаги маълумотномаларни олиш учун электрон ариза юбориш” хизмати ҳам кўпчиликни қизиқтиради.\n“Лицензия” ахборот тизимига 150 мингдан зиёд лицензия ва рухсатнома киритилган. Тизим орқали лицензияларни бериш ва рўйхатдан ўтказиш жараёнлари электрон кўринишда таъминланади.\nЯгона порталнинг янги талқинида тадбиркорлик, божхона, ижтимоий таъминлаш, лицензиялаш, кўчмас мулк, солиқ, адлия ва бошқа талаб юқори бўлган соҳалар бўйича автоматлаштирилган хизматлар кўрсатилмоқда.\nБуларнинг барчаси мамлакатимиз тараққиётининг замонавий босқичида кенг кўламли ислоҳотларнинг муваффақиятли амалга оширилишини таъминлашга хизмат қилади.


Ўртоқлик ўйини. Польша - Голландия - 1:2. Видеошарҳ » Скачать музыку бесплатно новинки музыки 2016-2017\nКомментариев: 0 Просмотров: 95 Дата: 2-06-2016, 10:45 Кеча Польша ва Голландия терма жамоалари ўртоқлик учрашувида майдонга тушишди. Бу баҳсда голландлар 2:1 ҳисобида ғалаба қозонишди. Ўйиннинг видеошарҳини қуйида томоша қилишингиз мумкин. - деб хабар бермоқда Stadion.uz нашри.


Ўзбекистон фуқароси ўз ўғлини бўғиб ўлдирганликда айбланмоқда\nРоссиянинг Нижневартовск шаҳрида ўз ўғлини бўғиб ўлдирганликда айбланаётган ўзбекистонлик қўлга олинди.\n2011 йил 29 сентябр куни Ханти-Мансийск автоном округидаги – Югра Тергов қўмитаси Нижневартовск шаҳар Интернационал кўчасидаги уйлардан бирида 7 яшар болакай мурдаси топилгани юзасидан жиноий иш қўзғатди.\n4 октябр куни бу жиноятни содир этганликда гумонланган 48 ёшли Ўзбекистон фуқароси Субҳон Аҳадов ҳибсга олинди ва тергов жараёнида ўз айбига иқрор бўлди, дейди Озодлик Радиосига Тергов қўмитасининг округ бўйича назорат бўлими бошлиғи, адлия подполковниги Екатерина Поздеева.\n- Бу оила Ўзбекистондан Нижневартовскка яшаш ва ишлашга келган. Отаси ўз фарзандини ёқтирмаган, унга нисбатан қандайдир адовати бўлган. Вазият бўндай бўлган... Унинг рафиқаси ишга кетган, болакай ва отаси уйда бўлган. Хотини соат 10-11 ларда уйга қайтиб келган ва бурчагда уйилган кийим ва кўрпалар остида боласининг ўлигини топган. Экспертиза бола бўғиб ўлдирилганини аниқлади. Отаси Субҳон Аҳадов жиноят жойидан ғойиб бўлган ва терговчилар уни гумон остига олишди, чунки у хотинига олдин ҳам болани ўлдириш нияти борлигини гапирган,- дейди тергов бўлими раҳбари.\nПоздееванинг айтишича, қўлга олинган Субҳон Аҳадов жиноятни қандай содир этгани тафсилотларини гапириб берган. “У жиноятга олдиндан тайёргарлик кўрган, аниқроғи болани ўлдириш учун махсус сиртмоқ тайёрлаган”, дея давом этади терговчи Екатерина Поздеева.\n- Болани бўғиб ўлдириб, у уйдан чиқиб кетган. Инсонийлик нуқтаи назаридан у соғлом эмас, деган фикрингизга қўшиламан. Аммо жисмоний ҳолати нуқтаи назардан соғ-соғ эмаслигини психиатрик экспертиза аниқлайди, чунки ўз боласини ўлдиришни режалаштириш бу одамнинг руҳиятида жиддий силжишлар бўлганидан дарак беради. Бу жиноят кўпни кўрган терговчиларимизу ходимларимизни ҳайратга солди: у қотиллик сабабларини шунчаки боласини ёқтирмаслик билан изоҳлаган,- дейди Ханти-Мансийск автоном округи Тергов қўмитаси расмийси Екатерина Поздеева.\nЖиноят юзасидан Россия Жиноят кодексининг 105 моддаси 2 қисми (ночор ҳолатдаги шахсни қасддан ўлдириш) асосида жиноий иш очилди. Бу модда бўйича умрбод қамоқ жазоси кўзда тутилади.\nОнасининг илтимосига кўра исми ошкор қилинмаётган 7 яшар болакайни дафн этиш ва бошқа ҳаражатларни кўтаришда кўмаклашган Нижневартовскдаги “Уйингизга Тинчлик” Ўзбеклар миллий-маданий маркази фаоли Дилшод Маманазаров билан суҳбатлашди.\nЎзбеклар жамияти фаоли сўзларига кўра, 48 ёшли Субҳон Аҳадовнинг бундай жиноятга қўл уришига иқтисодий ночорлик туртки бўлган.\n- Болани биз ўзимиз қўйдик. Оиланинг иқтисодий аҳволида, аниқроғи ижара ҳақини тўлашда, муаммолар бўляпти экан. Бир-икки кун тўполон бўлган экан уйларида. Кейин хотини ишга чиқиб кетганида хотинидан калитни олиб қайтиб келган ва трезвий ҳолатда боласини бўғиб ўлдириб қўйибди. Бундан олдин угрожат қилган экан “Мен сенларни охири ўлдираман!”, деб. Милиция Ўзбек миллий марказига ёрдам сўраб мурожаат қилди. Ёрдамни қилдик, хужжатларини тайёрлаб Нижневартовскка болани кўмдик,- дейди Ўзбеклар жамияти фаоли.\nДилшод Маманазаровнинг сўзларига кўра, қидирувга берилган Субҳон Аҳадов қолган оила аъзоларига ҳам таҳдид қилган. “Ўлган болачадан ташқари уларда 7-8 синфларда ўқийдиган катта қизчаси бор экан”, дейди у.\n- Ўлдирган куни кечки пайтда телефони ўчирилган ва 2 соатдан кейин яна телефон ёнган. Уйдагилари “Сен боламни нимага ўлдириб қўйдинг?”, деганда у “Сенларни қолганларингни ҳам ўлдираман”, деб телефонни ўчирган. Шу куни кечаси саҳарга яқин тўртларда уйига келган ва эшикни калитини солганда ичкаридан калит бўлган. Булар глазокдан қараса ўша турган экан эшикни тагида. Милицияга хабар беришганда, милиция сигналлар билан келган, Субҳон қочиб кетган. Бу оила ўзи жиззахдан экан. 7 яшар ёш бола экан... Кўрдик, ўқитувчилари келди, ўртоқлари келди. Аёли озарбайжонларда пойафзал сотар экан, озарлар ҳам ёрдам берди. Субҳон ўзи олий маълумотли экан: Украинада институтни битирган, ўша ерда ишлаган экан. Ўлдириб қўйган боласи Украинада туғилган экан. Уни Украинадан депорт қилиб юборилган экан. Айланиб келиб шу Нижневартовскка келиб қолган одам экан-да, дейди Нижневартовскдаги “Уйингизга Тинчлик” Ўзбеклар миллий-маданий маркази фаоли Дилшод Маманазаров.\nҲозирда Аҳадов ҳибсга олинган ва ишнинг судга оширилиши кутилмоқда.\nХанти-Мансийск терговчиларидан олинган маълумотга кўра бундай ҳодиса Ханти-Мансийск ўлкасида биринчи маротаба рўй бераётгани йўқ: шу йилнинг август ойида Ханти Мансийскда яна бир ота икки яшар қизчасини зовурда чўктириб ўлдирган эди. Болакуш ота ўз ҳаракатларини собиқ хотинига алимент тўламаслик истаги билан изоҳлаган.


Яҳшилик - Узбек ибратли хикоя (реал)\nVatanda.Com » Хикоялар » Яҳшилик\nМен ўғилнинг отасига бўлган эътиборидан ҳайратда қолдим. Ундан уйланганмисиз, дея сўрадим. У: “Ҳа, фарзандларим ҳам бор. Хотиним отамнинг хизматларини жон-дилдан бажаради. У кишига овқатларини пишириб тақдим қилади. Аммо мен хотиржам бўлишим учун отам билан бирга овқатланаман. Отамнинг қон босимлари ҳам баланд. Устига- устак қанд касалликлари ҳам бор”.\nМен унга керакли муолажа рўйхатини ёзиб бердим. Дориларни тушунтирдим. Ўғил отасининг қўлларидан тутиб мен билан хайрлашди-да отасига: “Кетдик отажон, дўконга!”, деди. Улар чиқиб кетиши билан ушлаб турган кўз ёшимни қўйиб юбордим. Бу бола отасига яхшилик қиладиган ҳақиқий фарзанд экан. Ваҳоланки, отаси унга тарбия бермаган, ғамхўрлик қилмаган, кечалари ўғли учун бедор бўлмаган, унинг дарди билан алам чекмаган, у йиғлаганда йиғламаган экан. Шундай бўлсада ўғил отасига бунақа хизматларни тақдим қилаяпти. Биз соғлом ота-оналаримиз учун бу йигит ўзининг ақли заиф отасига қилган хизматларини қила олаяпмизми?!\nДоктор Самир Муҳаммад\nСизга мухаббатнинг сирини очаман!\n— Инсонлар орасидаги севги муносабатлари жуда коркинчли. Биз барчамиз кимларгадир севги изхор киламиз. Туйгулар огушида богланамиз ва бирдан нимадир содир болади. Жуда коп холатларда оша нимадир арзимаган нарса. Сонг бирданига бизнинг «юксак мухаббатимиз», «чукур ехтиромимиз» тугаб колади. кизик! Инсондан хам бекароррок зот бормикин?...\nАктам ва мен...\nАктам ва мен болалигимиздан улгайгунимизга кадар бир - биримизга душманлардек эдик. Онам рахматли: - Болаларим, сизлар кондошсизлар. Бошкалар сизларга мехрибон курингани билан, ака - укангиздек булишмайди! - деб такрор - такрор айтардилар....\nУкинг факат йигламанг 😪😪😪😪😢😢😢😢 Шавқатсизлик қурбони. 🍂Аёл фарзанди дунёга келиши учун амалиёт хонасига кириб кетди. Бола туғилди. Она ҳаётдан кўз юмди. Аёлидан айрилиб, фарзанди онасиз қолганидан ота қаттиқ хафа бўлди. Чақалоқни ўзи парваришлай олмаслигини билиб холасига берди. Ўзи етти ойдан кейин уйланди. Янги аёлидан кетма - кет иккита: ўғил...\n— Ассалому алайкум, газета ходимлари. Аслида, оиласи, қайнона-қайнотаси ҳақида гапирган бирорта келинни кўрсам, тўғриси, жаҳлим чиқарди. Оилавий сирини ошкор қилаётгандек эди гўё. Аммо шундай вақт бўларканки,ичингда нимадир «портлаб» кетаркан. Нима бўлса ҳам мактубимни этиборсиз қолдирманг. Сабаби, мен каби қийналаётган келинлар кўпдир. Дардимга...\nБолалар ахлоқий тарбияни муҳитдан олишади,бошқача қилиб айтганда, болалар сувга ўхшайдилар,сув идишнинг шаклини олганидек, болалар ҳаммуҳитнинг одоб – ахлоқини қабул қилади. Абдурауф Фитрат Тўлин ой. Кузнинг шўх шамоли ўз куйи билан эсмоқда. Ҳаётга интилаётгандек шоҳдаги барглар лола баргидек ҳилпирамоқда...\nИшдан ҳориб, чарчаб келмаганманми, хотинимнинг ярим кечаси инқиллаб қолгани оромимга сув сепди. Ой-куни яқин бўлганидан хавотирим ошди. - Доктор чақирайинми? - дедим ётган жойимдан туришни истамай. «Қўяверинг, ўтиб кетади» деса-ю, терс ўгирилиб ухлаворсам. Аксига олиб кутганим бўлмади....\n"Хаво намунча совук булмаса... Уфф, шунчаям куттирадими?! Уйга бориб олай, ойимга хам, уларга хам шу килганлари учун уч кун аразламасамми?! Булди. Сабрим тугади. Кетдим!”......


“ЎН САККИЗ МИНГ ОЛАМ”МИ? - Hidoyat.uz\nАсосий саҳифа Мақолалар “ЎН САККИЗ МИНГ ОЛАМ”МИ?\nЧоп этилди May 31, 2019 “ЎН САККИЗ МИНГ ОЛАМ”МИ?da fikr bildirishni o'chirish\nХалқимиз орасида шундай иборалар борки, бу иборалар тилдан-тилга кўчиб, айтим, ҳатто мақол даражасига етган. Биргина мисол, “Ўн саккиз минг оламни яратган зот”. Кексаларимиз дуога қўл очиб Аллоҳ таолога ҳамду санони ушбу ибора билан бошлайдилар.\n“Ўн саккиз минг олам” ибораси бугун интернет сайтларида, ижтимоий тармоқларда ҳам жуда кенг қўлланиляпти. Билган ҳам, билмаган ҳам шу сўзни ишлатади: баъзан мавриди билан, баъзан эса бемаврид.\nХўш, ўн саккиз минг олам нима? Бу ибора, аслида, нимани англатади?\nШайх Муҳаммад Содиқ Муҳаммад Юсуф ҳазратларининг savollar.islom.uz сайтига юборилган: “Ўн саккиз минг оламни яратган Аллоҳ таолога ҳамду санолар бўлсин!” дегандаги, “ўн саккиз минг олам” сўзини қандай тушунамиз, бунда қандай олам айтиляпти?” деган саволга: “Буни ўша гапни айтганлардан сўранг”, деб жавоб қайтарилган.\nДемак, бундай ибора муқаддас динимизда йўқ.\nКуни кеча бир дўстим билан шу ибора ҳақида гаплашиб қолдик. Уйга бориб китоб жавонимдаги адабиётларни кўраётиб, Ўзбекистон мусулмонлари идораси раиси, муфтий Усмонхон Алимов ҳазратларининг “Сўраган эдингиз…” номли китобида ушбу ибора ва унинг шарҳини учратиб, тилла топган кишидек қувониб кетдим.\nКелинг, яхшиси, қитобда келтирилган савол-жавобни асл ҳолича ўқувчининг ҳукмига ҳавола этайлик.\nСАВОЛ: “Ўн саккиз минг олам” тушунчаси мавжуд. Ўн саккиз минг рақами Қуръонда ёки суннатда келганми?\nЖАВОБ: “Ўн саккиз минг олам” ибораси Қуръони карим ва ҳадисларда учрамайди. Асосан, минтақамиз мусулмон адибларининг асарларида, тасаввуф адабиётида бу иборадан кенг фойдаланилган. Шундай бўлса-да, бу рақам айнан ўн саккиз минг олам борлигига эмас, балки кўпликка далолат қилади.\nМуфассирлар оятда келган “оламларнинг Раббиси” иборасидаги оламлар жуда кўп, ҳисобсиз эканига ишора қилиб, ўн саккиз минг деб рамзий таъвил қилишгани боис, шартли равишда шу саноқ қабул қилинган.\nБаъзилар эса ҳайвонот, ўсимлик, ер, осмон кабиларни санаб, оламларни мазкур саноққа тенг деб изоҳлашга ҳаракат қилишади. Лекин муайян сонга тўхталиш тўғри эмас. Чунки олам ва коинот сир-синоатларини тўлиқ билишга инсоннинг ақли ожиз.\n“Ўн саккиз минг олам” иборасидаги “олам” сўзи “аломат» сўзидан олинган, яъни оламни Яратган Зот (борлиги)нинг далилидир (Имом Қуртубий «Ал-Жомиъ ли аҳкамил-Қуръан»).\nАбу Лайс Самарқандий “Таъвилоти аҳлис сунна” тафсирида: “Барча жонли нарса оламдир”, деганлар.\n“Олам” сўзини муфассирлар турлича тафсир қилишган. Қатоданинг айтишича: “Олам – Аллоҳ таолодан бошқа барча мавжудотлардир”.\nФарро ибн Убайда айтади: “Олам”дан мурод, ҳар бир ақлли мавжудотдир. Улар: инсонлар, жинлар, фаришталар ва шайтонлардир. Ақли йўқлиги учун ҳайвонлар олам дейилмайди”.\nШеърият мулкининг султони Алишер Навоий ҳам мазкур иборани ишлатган.\nАслида ҳар бир инсон – бир олам. Буюк шоир буни жуда чиройли таърифлаб, “Ўн саккиз минг олам ошуби” инсон эканини ёзади. “Ошуб” сўзи ғавғо, тўполон, деган маъноларни англатади. Демак, ўн саккиз минг олам ғавғосини енгган киши комил инсондир.\nХулоса. “Ўн саккиз минг олам” ибораси айнан шунча оламни эмас, балки кўпликни ифода этар экан.


Туризм соҳасида янги стандарт қабул қилинди — Review.uz\n“Ўзстандарт” Ўзбекистон стандартлаштириш, метрология ва сертификатлаштириш агентлиги қарори билан Oʻz DSt EN 13809:2019 (EN 13809:2003, IDT) “Туристик хизматлар. Туроператорлар ва турагентлар. Атамашунослик” давлат стандарти тасдиқланди.\nЯнги стандарт Туризмни ривожлантириш давлат қўмитаси ҳузуридаги “Туристик хизматларни сертификатлаштириш маркази” давлат унитар корхонаси томонидан ишлаб чиқилган.\nМазкур стандарт халқаро даражадаги EN 13809:2003 «Tourism services – Travel agencies and tour operators– Terminology» стандартига мувофиқ келади. Стандарт туристик бизнесда кенг қўлланилувчи ҳамда соҳа хизматлари фойдаланувчилари ва провайдерлари ўртасидаги ўзаро англашувга кўмак берувчи қатор атамалар изоҳларини ўзида жамлаган.\nТуризм хизматлари танловини англаш сайёҳлар умидини қондириш эҳтимолини оширади. Туристик бизнес, ўз ўрнида, соҳадан яхши хабардор истеъмолчиларнинг борлигидан ютади.\nСтандарт шунингдек туризм ва саёҳатларга доир бошқа стандартлар ҳамда қонун ишлаб чиқувчилари учун ҳам фойдалидир.\nМаълумот иловаси ўзбек, инглиз ва рус тилларидаги атамалар луғати ҳисобланади.\nЯнги стандарт 2020 йилнинг 1 апрелидан кучга киради.


Полиовирус – янги даҳшатми? БМТ дунёнинг барча мамлакатларини огоҳлантирди | Qalampir.uz\nБу қизиқ\t23 Октябрь 15:21 31983\nЖаҳон соғлиқни сақлаш ташкилоти (ЖССТ) Фавқулодда вазиятлар қўмитаси дунёда полиомиелит тарқалиш хавфи юқори бўлганлиги сабаб 2014 йилдан бери амал қилиб келаётган ушбу касаллик бўйича халқаро фавқулодда режим яна уч ойга узайтирилиши керак, деган хулосага келди. Бу ҳақда ЖССТнинг Женевадаги қароргоҳи хабар берди.\nМутахассислар ушбу режимнинг полиомиелитга нисбатан давомийлигидан хавотирда эканликларини таъкидлашган. Бироқ улар "ҳозирги вазият ғайриоддий", деб ҳисоблашмоқда. Чунки касаллик тарқалиш хавфи тобора ортиб бормоқда ва бу халқаро ҳамжамият томонидан ҳаракатларни мувофиқлаштиришни талаб қилади.\nҚўмита фавқулодда режимни узайтириш бўйича тавсияларни келтириб чиқарган сабаблар сифатида Покистон ва Афғонистонда полиовирус тарқалишининг кўпайиши, эндемик мамлакатларда, хусусан, Афғонистонда инфекция тарқалиши географиясининг кенгайишини кўрсатди. “Бундан ташқари, COVID-19 пандемияси сабабли полиомиелитга қарши эмлаш тўхтатилганлиги сабабли аҳоли ўртасида иммунитетнинг пасайиши кузатилмоқда. Пандемия шароитида вакциналарни етказиб беришдаги қийинчиликлар вазиятни мураккаблаштирувчи омил ҳисобланади”, дейилади қўмита баёнотида.\nМутахассисларнинг таъкидлашича, полиомиелит билан касалланиш бу йил “юқори” даражалигича қолмоқда. Жорий йилнинг 1 январдан 5 октябргача 121 та ёввойи полиовирус ҳолати қайд этилган. 2019 йилда ушбу кўрсаткич 85 та ҳолатга тўғри келган эди. Яъни, 2020 йилда 42 фоиз ўсиш кузатилмоқда. Бу ЖССТ томонидан 2014 йилда фавқулодда вазият эълон қилингандан бери энг юқори кўрсаткич ҳисобланади. Маълумотларга кўра, касаллик Афғонистон ва Покистонда жуда тез ривожланиб бормоқда.\nГарчи бу касалликнинг вакцинаси мавжуд бўлса-да, полиовируснинг тарқалиши ҳали тўхтатилмаган. Гвинея, Жанубий Судан ва Суданда янги ҳолатлар қайд этилди. Вирус Жанубий Судан ва Суданга 2019 йилда юқумли касаллик бўлган Чаддан кириб келган. Мисрда (Қоҳира) худди шу патоген чиқинди сувда топилган, аммо бирон бир ҳолат қайд этилмаган. 2019 йилда касалланиш кўрсаткичлар ошиб, 378 та юқтириш ҳолати аниқланди.\nВакцинадан олинган полиовируснинг чегаралар бўйлаб тарқалиши мунтазам равишда кузатилмоқда. 2020 йил апрелдан июнь ойигача, хусусан, Афғонистондан Покистонга, Кот-д'Ивуардан Малига, Гвинеядан Малига, Кот-д'Ивуардан Ганага, Марказий Африка Республикасидан Камерунга, Чаддан Судан ва Жанубий Суданга, Ганадан Буркина-Фасога касаллик тарқалган.\nЖССТ Қўмитаси соғлиқни сақлаш хизматлари, шу жумладан, мунтазам эмлаш хизматлари коронавирус пандемияси туфайли деярли 90 фоиз мамлакатларда узилишларга дуч келганлигига эътибор қаратган. Жорий йилнинг февралдан март ойининг бошигача 28 давлатдаги 60 дан ортиқ эмлаш кампанияси номаълум муддатга қолдирилган.\nКасаллик билан кураш\nПолиомиелит – вирус келтириб чиқарадиган хавфли касаллик. Бу асаб тизимига таъсир қилади ва бир неча соат ичида умумий фалажга олиб келиши мумкин. 200 ҳолатдан биттасида қайтарилмас фалаж ривожланади (одатда оёқларда). Беморларнинг тахминан 5-10 фоизи нафас олиш мушаклари фалажининг бошланиши туфайли вафот этади. Илмий назарияларга кўра, полиовируснинг уч тури мавжуд бўлиб, 2 - ва 3 – тоифалари бутунлай йўқ қилинган. Ҳозирда табиатда фақат 1-турдаги ёввойи полиовирус қолмоқда. У устидан қозонилган ғалаба инсониятни бир вақтлар кенг тарқалган ушбу касалликдан якуний қутқариш бўлади. Полиомиелитга қарши эмлаш ўтган асрнинг ўрталарида ихтиро қилинган.\n04 Декабрь 18:19 45618\n02 Декабрь 12:26 31149\n02 Декабрь 09:21 19716\n04 Декабрь 12:42 18353


Қалбларни забт қилишнинг 11 та воситаси\n1442 йил 7 зулқаъда | 2021 йил 17 июнь, пайшанба\n05:00 / 01.03.2017 2475 pdf Ўқиш режими + -\nИнсон бошқаларга яхши кўринишга, қалбларнинг маҳбуби бўлишга, ҳамма томонидан бирдек мақбул шахс сифатида фаолият олиб боришга интилиб яшайди. Айрим авлиёларни "Қалблар султони" дейилади. Яъни, қалбларни забт қилиб, эгаллаб, одамларнинг юрагига яқин, қалбларининг тўридан жой олган инсон сифатида қадрланиш учун нима қилиш керак? Бунинг учун Аллоҳдан ёрдам сўранг ва қуйидаги ўн битта хислат соҳибига айланинг:\n1) Очиқ юзли бўлиш керак. Бу нарса таомдаги туз каби бўлиб, муомала маданиятининг энг зарур хислатларидан биридир. Очиқ юзлилик қалбга тезда таъсир қиладиган энг фойдали ўқлардан бири ҳисобланади. Шу билан бирга бу ибодат ҳамдир. Расулуллоҳ (с.а.в.): "Сенинг биродарингга қараб қилган табассуминг ҳам садақадир!" деб марҳамат қилганлар. Абдуллоҳ ибн ал-Ҳорис (р.а.) бундай деган: "Расулуллоҳ (с.а.в.)дан кўра кўпроқ табассумлироқ кимсани кўрган эмасман".\n2) Саломни канда қилмаслик керак. Салом қалбнинг сувайдосига бориб тегадиган найзадир. Қучоқ очиб кутиб ол, кулиб, очиқ юз билан саломлаш ва қўлини меҳр билан қисиб қўй. Бу савоб ва ажр бўлиб, бу ажрдан биринчи сен фойдалан. Саҳоба Ибн Умар (р.а.) ҳақида айтадилар: "Бир куни Ибн Умар (р.а.) билан кўчага чиққан эдим, каттаю кичикдан саломини асло канда қилмади. Ҳамма билан саломлашиб, бир оз гаплашиб ўтар эди". Ҳасан Басрий (р.ҳ.): "Қўл бериб кўришиш севгини зиёда қилади", деган. "Тунд юз билан борсанг ҳам ёмон сўз айта кўрма!", "Қўл бериб кўришинглар, бу ғиллу ғашни кетказади. Бир-бирингизга ҳадиялар бериб туринг, муҳаббатни орттиради", дейилган.\n3) Ҳадиялашиб турмоқ керак. Бу нарса кўз, қулоқ ва қалб билан таъсир қилувчи ажойиб нарсадир. Одамлар бир-бирлари билан муомала қилишда ҳадиялашиб туришлари мақбул ишлардандир. Фақат ҳадия қўлдан келганича қилинади, ўзини қийнаб қўядиган бўлмаслиги керак. Иброҳим аз-Зуҳрий айтади: "Отамнинг олдига кирдим. У топган даромадларини сарфлаш режасини тузаётган экан. Ўзига, оиласига ва бир қанча одамларга сарфлашини айтди ва "Эслаб кўр, бирорта кимса эсдан чиқмадимикан?" деди. Мен: "Фалончи сизга салом айтиб юборган эди", дедим. Шунда отам унга ўн динор юборишимни айтдилар. Қаранг, бировга айтиб юборган саломнинг мукофоти қандай экан!\n4) Жим ўтириш ва кам сўзлаш керак. Фақат манфаатли, фойдали вақтда сўзлашга ҳаракат қилиш лозим. Ўтиришларда баланд овозда сўзлаш, кўп гапиришдан сақлан. Гўзал иборалар билан мулойим гапиришга одатлан. "Чиройли гап садақадир!" деганлар. Қалбларни эгаллашда, ҳатто душманлар қалбини ҳам забт этишда чиройли ва мулойим сўзлашнинг жуда катта таъсири бор. Ойша онамиз (р.а.) яҳудийларнинг мусулмонларга "Сизга ўлим бўлсин!" деб салом берганларига "Ва алайкум ас-сом ва-л-лаъна!" деганида, Расулуллоҳ (с.а.в.): "Эй Ойша, шошма, Аллоҳ таоло ҳар бир ишда мулойимликни яхши кўради" деганлар. Буни Имом Бухорий билан Имом Муслим ривоят қилган. Яна Расулуллоҳ (с.а.в.) бундай деб марҳамат қилганлар: "Ҳусни хулқни ва камгапликни ўзингга лозим тут! Нафсим қўлида бўлган зотга қасамки, бу иккисидан гўзалроқ нарса халойиққа берилган эмас!". Уни Абу Яъло ва Баззор ўз муснад ҳадис тўпламларида ривоят қилганлар.\n5) Чиройли тинглаш ва суҳбатдошига қулоқ тутишни билмоқ керак. Гапирувчининг гапини асло бўлмаслик лозим. Расулуллоҳ (с.а.в.) ҳеч кимнинг гапларини бўлмас, айрим ҳолларда унинг гапини бўлишар эди. Одамларнинг гапини бўлаверадиган, гап орасига гап қўшаверадиган кимсалар одамлар қалбидан узоқ бўладилар. Тобеъинларнинг улуғларидан Ато ибн Абу Рабоҳ (р.ҳ.) бундай деган: "Агар биров менга гапирса, худди унинг гапини туғилганимдан буён ҳеч қачон эшитмагандек эшитиб, қулоқ солиб тураман".\n6) Зоҳирий кўринишни гўзал қилмоқ керак, кийимлар тоза-озода, хушбўйликлар сепилган бўлмоғи керак. Расулуллоҳ (с.а.в.): "Аллоҳ таоло гўзалдир, гўзалликни севади" деганлар. Инсоннинг шаклу шамойили ҳам гўзал бўлиши керак, тирноқлар олинган, сочлар таралган, юзлар тоза бўлиши лозим. Ҳазрати Умар ибн ал-Хаттоб (р.а.): "Мени кийимлари тоза, хушбўй ҳид анқиб турган камсуқум йигитлар жуда қизиқтиради", деганлар. Аҳмад ибн Ҳанбал (р.ҳ.) ҳақида айтилган: "Мен Аҳмад ибн Ҳанбалдан ҳам кўра кийимлари тоза ва оппоқроқ, мўйлов ва сочлари, баданидаги туклари олинган, ўзига жуда қараб юрадиган кимсани учратмаганман!".\n7) Яхшилик қилиш, ҳожатбарор бўлмоқ керак. Одамларнинг қалбини забт қилишнинг энг қулай ва осон усулларидан бири одамлардан ёрдамини аямаслик, уларнинг ҳожатларини чиқариш, қийин аҳволда қолганларга ёрдам бериш, ўзининг меҳнатини доим таклиф қилиб туриш ҳисобланади. "Одамларга яхшилик қил, шунда уларнинг қалбларини ўзингга қул қилиб оласан! Кўпчилик инсонларни яхшилик қул қилиб қўяди" дейилган. "Одамларнинг Аллоҳга энг маҳбуброғи одамларга яхшилиги кўпроғидир!" дейилган ҳадиси шарифларнинг бирида. Аллоҳ таолонинг ўзи ҳам Қуръони каримда: "Яхшилик қилинглар, Аллоҳ яхшилик қилувчиларни севади" деган. Қул ва хизматкорларни қанча-қанча пулларга сотиб олишади, одамларга яхшилик қилинса, уларнинг ўзлари қул ва хизматкор бўлиб келишади-ку!\n8) Мол-мулкидан сарф қилиб туриш керак. Ҳар бир насанинг калити бор бўлганидек, бугунги кундаги қалбларнинг аксариятининг калити мол-мулкдир. Уларга пуллардан эҳсон қилиб, сарф қилиб туриш керак бўлади. Макка фатҳи кунида кофирларнинг улуғларидан ва Расулуллоҳ (с.а.в.)га ашаддий душман бўлганлардан бири Сафвон ибн Умаййа мол-мулкидан керагини олиб қочиб кетади. Расулуллоҳ (с.а.в.) Макка аҳолисига умумий авф-омонлик берганларидан сўнг қайтиб келади. Расулуллоҳ (с.а.в.)дан у исломга кириши учун икки ой муҳлат сўрайди. Расулуллоҳ (с.а.в.) унга тўрт ой муҳлат берадилар. У Ҳунайн ва Тоифдаги жангларда Расулуллоҳ (с.а.в.) тарафида туриб кофир ҳолида қатнашади. Тоиф қамалидан сўнг кўпгина ўлжалар қўлга киритилади. Сафвоннинг бир дарага қўйилган ўлжаларга ҳирс билан тикилиб турганини кўриб, Расулуллоҳ (с.а.в.): "Булар сенга керакми, керак бўлса олақол, буларнинг ҳаммаси сеники" дейдилар. Шунда Сафвон: "Бундай покиза қалб фақат ҳақиқий пайғамбарларда бўлиши мумкин" дея калима келтириб, мусулмон бўлади.\n9) Бошқаларга нисбатан яхши гумонда бўлиш ва уларнинг узрларини доимо қабул қилиш керак. Қалбларни забт қилишнинг энг осон услубларидан бири ҳамиша яхши гумон қилишдир. Ҳаммани ўзинга ўхшатгин, барчага нисбатан яхши гумон қилгин. Ёмон гумондан доимо узоқ бўлгин. Кўзинг кўрган нарсага ишонаверма, кўрганингни ақлинг тарозисига тортиб кўр. Шоир ал-Мутанаббий: "Инсоннинг феъли бузилса, гумони ҳам бузилади" деган эди. Кечиримли бўл, одамларнинг узрини қабул қилишни ўрган. Абдуллоҳ ибн ал-Муборак (р.ҳ.): "Ҳақиқий мўъмин одамларнинг узрларини қабул қилади. Мунофиқ эса уларни узр айтишга ҳам қўймайди", деган.\n10) Бошқаларга нисбатан бўлган севги ва меҳрни билдириб турмоқ керак. Бировни яхши кўриб қолсанг, унинг қадр-мартабаси сенинг олдингда кўтарилган бўлса, уни ўзига билдириб қўй. Чунки, бу нарса унинг қалбини забт этишингга кўмакчи бўлади. Имом Термизий (р.ҳ.): "Сизлардан бирингиз дўстини яхши кўрса, унинг уйига келсин ва яхши кўрганини унга билдириб қўйсин!" деган ҳадисни ривоят қилган. Унинг "Мана шу нарса дўстликни боқий, севгини мустаҳкам қилади" деган қўшимчаси ҳам бор. Лекин бу нарса Аллоҳ учун бўлиши керак, мол-дунё орттириш, мансабларга кўтарилиш, бойларни бойлиги учун севиш, шуҳрат орттириш мақсадида бўлмаслиги лозим. Аллоҳга душман бўлганлар билан дўстлашиш дунёда ҳасрат, қиёматда эса надоматдир. Зотан, инсон қиёмат куни ўз севганлари ва ёқтирганлари билан бирга бўлади! Расулуллоҳ (с.а.в.) ансорлар билан муҳожирларни бир-бирларига дўстлаштирган эдилар. Бир ғазотда қабр ковлаш оғир бўлганидан икки одамни бир қабрга қўйилди. Шунда Расулуллоҳ (с.а.в.) дўстни дўст билан бирга қўйган эдилар.\n11) Мадоро ва муроса билан яшамоқ керак. Ҳамма билан муросада бўлиш лозим. Аччиқланиш, гина-кудурат сақлаш ҳеч кимга наф келтирган эмас. Имом Бухорийнинг бир ҳадиси бор. Ойша онамиз (р.а.)дан қилинган ривоят бу: Расулуллоҳ (с.а.в.)нинг олдиларига бир кимса киришга изн сўрабди. Унинг кириб келаётганини кўриб, Расулуллоҳ (с.а.в.): "Жудаям ёмон қариндош бу!" дедилар. У келиб ўтирганидан сўнг Расулуллоҳ (с.а.в.) у билан очиқ юз ва табассум билан яхши муомалада суҳбатлашдилар. Ўша кимса қайтиб кетганидан сўнг Ойша (р.а.): "Уни кўрганингиз заҳотиёқ ундай-бундай деб гапираётган эдингиз, келганида эса очиқ юз ва табассум билан муомала қилдингиз" деди. Расулуллоҳ (с.а.в.): "Мени қачон ёмон ҳолатда кўргансан, қиёмат кунида Аллоҳ олдида одамларнинг энг ёмони одамларни ёмонлик ила кутиб оладиган кимсадир" дедилар. Ибн Ҳажар Асқалоний (р.ҳ.) "Фатҳ ал-Борий"да мана шу ҳадис мадоро ва муроса билан яшаш кераклигига асосий далилдир, деган. Имом Қуртубий (р.ҳ.) мадоро билан мадоро (мудоҳана)нинг фарқи бор. Дунё ва диннинг салоҳияти учун дунёни сарфлаш яхши ва мақбул муросадир. Дунёнинг ислоҳи учун динни сарфлаш, тарк қилиш ёмон муросадир, деган экан. Юмшоқ сўзли бўлиш, очиқ юзлилик ёмон ва ифлос кимсаларнинг шарридан сақланиш воситаси, шу сабабли у диний эҳтиёжларни қондириш василаси бўлиши мумкин. Шунинг учун ҳам Имом Табароний (р.ҳ.) ва Ибн ас-Сунний (р.ҳ.) ривоятларида: "Мадорат ун-носс садақатун!" ("Одамларга мадора-муроса қилиш садақадир!") дейилган. Ибн ал-Баттол (р.ҳ.) айтади: "Мадоро ва муроса билан яшаш мўъмин-мусулмонларнинг ахлоқларидандир. У одамларга доим яхшилик қилиш, яхши муомалада бўлиш, асло ёмон гапирмасликдир".\nЮқоридагиларга амал қилиш инсониятни барчанинг кўзи ва қалбига яхши кўрсатиб қўяди. Қалбларни забт этишнинг имкониятлари мана шу ўн битта нарсада жам бўлган бўлса ажаб эмас. Сиз ҳам амал қилиб кўринг!\nМуроқабанинг учинчи мақоми\n05:00 / 01.03.2017 2638\n05:00 / 01.03.2017 3060\n2127 05:00 / 06.03.2017\nДуо гўзал ибодатдир Убода розияллоҳу анҳудан ривоят қилинади.Набий соллаллоҳу алайҳи ва саллам шундай дедилар .Жаннатда юзта даража бор. Икки даражанинг ораси давоми...\n2162 05:00 / 06.03.2017\nБИСМИЛЛАҲИР РОҲМАНИР РОҲИЙМ.Оламларнинг Робби Аллоҳга ҳамд бўлсин. Оламларга раҳмат этиб юборилган зот Пайғамбаримиз ҳазрати Муҳаммадга саловоту саломлар давоми...\n2640 05:00 / 01.03.2017\nСўзлари Қуръон оятларидан иборат бўлган аёл\nАбдуллоҳ ибн Муборак айтадилар Аллоҳнинг уйини ҳаж қилиш ва Расулуллоҳ соллаллоҳу алайҳи васалламнинг қабрларини зиёрат қилиш мақсадида сафарга чиқдим. Бир давоми...\n2229 05:00 / 11.03.2017\nKo'p kulgu qalbni qoraytirsa, uzun umrning e'tibori yo'q! | Ibrohimjon domla bilan suhbat\n34 21:00 / 16 июнь\nO'n sakkizinchi atr | Xulq-odoblari | Mavlid ko'rsatuvi 25-son (1-qism)\n18 20:00 / 14 июнь\n63037 11:58 / 10.10.2018\n77387 11:56 / 10.10.2018\n9393 16:57 / 17.05.2019\n6901 14:48 / 30 март


Раниянинг парҳези: Иордания қироличасининг сарвқоматлик сири нимада? - 29 Ноября 2021 - www.SheJoT.CoM\nГлавная » 2021 » Ноябрь » 29 » Раниянинг парҳези: Иордания қироличасининг сарвқоматлик сири нимада?\nҲамиша диққат марказида бўлган қиролича Раниянинг нафақат ўзини тутиши, балки кийиниш услуби ҳам кишини ҳайратланишига сабаб бўлади. Тўрт нафар фарзанднинг онаси эканига қарамай, қомати ҳеч ўзгармайди. Мутахассисларнинг фикрича, Рания маҳсулотларнинг гликемик кўрсаткичи ҳисобланадиган парҳезга амал қилади. Бундай овқатланиш маҳсулотларнинг қондаги қанд миқдорига қанчалик таъсир қилишига асосланган. Шу билан бирга, бунда нафақат истеъмол қилинадиган маҳсулотлар, балки уларнинг қандай тайёрлангани ҳам инобатга олинади. Гликемик кўрсаткичи юқори бўлмаган маҳсулотлар истеъмол қилишга қаратилган парҳез ёғларни эритиб, холестерин билан курашишга қаратилган бўлади.\n«Парҳез режаси дарҳақиқат оддий ва дарҳол натижага эришишга ёрдам беради. Асосий гуруҳга кирадиган маҳсулотлар ва ўзингиз ейдиган таомлардан жиддий чекланишни истамасангиз ҳамда балансли, соғлом парҳезга риоя қилишни истасангиз, гликемик кўрсаткичи паст бўлган режа сизга ёқиши аниқ», — дейди мутахассис Жулетт Келлоу.\nGI-парҳез — маҳсулотларни гликемик кўрсаткичи ва кам углевод порциясининг қондаги қанд миқдорини қанчалик оширишини ҳисоблаш орқали вазн ташлашга ёрдам берадиган машҳур озиш усули ҳисобланади. Ушбу овқатланиш тизимида углеводни ичига оладиган маҳсулотлар 1 дан 100 гача бўлган рақамлар орқали баҳоланади.\nУлар қуйидагича бўлинади:\nгликемик кўрсаткичи юқори бўлган (70 баллдан кўпроқ, 100 — глюкозадан иборат бўлади);\nгликемик кўрсаткичи ўртача бўлган (56—69 балл);\nгликемик кўрсаткичи (55 баллдан камроқ).\nУшбу парҳез кўп маҳсулотни жиддий тақиқланмаса-да, айримларини истеъмол қилишга тавсия қилинмайди. Шу жумладан, нон, макарон, ёрмалар ва бошқа хамир маҳсулотлари назарда тутилади.\nИордания қироличаси, бу маҳсулотларни доимий равишда истеъмол қилишдан чекланишига қарамай, баъзи вақтда ўзини зарарли, аммо мазали маҳсулотлар билан сийлаб туради. Дам олиш кунлари қирол Абдулла томонидан тайёрланадиган гамбургерлар қироличанинг жон-у дили. Кейин эса ортиқча калорияни сарфлаш учун ёга, пилатес, югуриш ва кикбоксинг билан шуғулланади. Қора шоколадни яхши кўрадиган Рания, соғлом турмуш тарзига амал қилишга ҳаракат қилади. Чекиш, ичиш ҳақида-ку гапирмаса ҳам бўлаверади.\nОвқатланиш борасида у юқорида таъкидланган тизим билан Ўрта Ер денгизи парҳезини умумлаштиришни афзал билади. Унинг таомномасидан сабзавот, гуруч, грилда пиширилган балиқ ва гўшт маҳсулотлари, шунингдек, ёнғоқ ва бодом ўрин олади.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 32 | Добавил: iphone | Теги: #новости, #newsuz, #uznews, #habarlar, #news, #Yangilik, #xabarlar, #ahborot, #Yangiliklar | Рейтинг: 0.0/0


Риэлторлар фаолиятига енгилликлар киритилади – Коммерсант.Уз\nБу ҳақда Хусусийлаштирилган корхоналарга кўмаклашиш ва рақобатни ривожлантириш давлат қўмитасидаги манбасига таяниб Sputnik нашри маълум қилди.\nБугунги кунда республикада 251 та риелторлик ташкилотлар ва 1,6 мингдан ортиқ малакали риелторлар фаолият кўрсатишмоқда. Бироқ улар томонидан кўчмас мулк объектларини келишувларни расмийлаштириш улуши камлигича қолмоқда, аҳоли эса вилоятларда кўрсатилаётган хизматларнинг пастлиги бўйича доимий равишда шикоят қилмоқда, чунки жами риелторларнинг 50 фоизи пойтахтда ишлашмоқда.\nУшбу вазиятни ўзгартириш учун риелторлик соҳасини тартибга солиш тизимини соддалаштириш режалаштирилмоқда. Жумладан, ушбу фаолият турини лицензиялаш Қорақалпоғистон Республикаси Вазирлар Кенгаши ва вилоят ҳокимликларига бериш режалаштирилмоқда. Бугунги кунда ушбу лицензияни Хусусийлаштирилган корхоналарга кўмаклашиш ва рақобатни ривожлантириш давлат қўмитаси томонидан тақдим этилмоқда.\nЛицензия бериш тартибини янги тартибни 2018 йил 1 мартда йўлга қўйиш режалаштирилган. Қўмита риелторлик малака сертификатини бериш вазифасини сақлаб қолади.\nШунингдек, ҳукумат кўчмас мулк бозорида ахборот ва маслаҳат хизматларини тақдим этиш бўйича лицензиялаш ҳамда риелторлик ташкилотларининг устав капиталининг минимал миқдорига қўйиладиган талабларни бекор қилиш кўзда тутилмоқда.\nБундан ташқари, келгуси йил март ойидан 6 ой муддатгача риелтор воситачилигида келишувга эришилган қисқа ижара шартномаларини рўйхатга олмаслик ва нотариал идорадан ўтказмасликка рухсат бериш режалаштирилмоқда. Бироқ риелторлар солиқ органларга тузилган шартномалар ва ижара тўлов миқдори ҳақида маълумотнома тақдим этиш талаб қилинади.\nЯна бир енгиллик — риелторлик ташкилотларга хизмат кўрсатишни 15 фоиз миқдоридан олдиндан тўловсиз хизмат кўрсатишга рухсат бериш кўриб чиқилмоқда.\nҲукумат томонидан риелтор ташкилот суғурта полисида фуқаролик жавобгарликнинг иш ҳақининг 3 минг баравардан кам бўлмаган миқдорда маблағ бўлиши бўйича янги талаб жорий этилади. Бу маблағ риелтор айби оқибатида етказиладиган зарарни қоплаш учун сарфланади.\nСоҳадаги барча янгиликларни бугунги кунда ишлаб чиқилаётган «Риелторлик хизматлар соҳасини янада ривожлантириш чора-тадбирлари тўғрисида»ги президент фармони лойиҳасида инобатга олинади.\nислоҳотлар риэлторлик уй-жой бозори\nПредыдущая запись Қирғизистон Президенти Тошкентга келади\nСледующая запись Между Узбекистаном и Украиной могут возобновиться прямые авиарейсы\nЭИЗ иштирокчилари: камчилик ва ютуқлар\nШавкат Мирзиёев: «Наши депутаты, сенаторы должны пробудиться»